
1. Societatea informaţională în epoca modernă

La 28 aprilie 1850, Julius Reuter şi-a început cariera de broker de informaţie cu 45 de porumbei călători. La acea dată nu existau fire de telegraf care să lege Bruxelles de Aachen. Porumbeii lui Reuter, pe care i-a închiriat de la un berar, puteau acoperi distanţa de 200 km în linie dreaptă în ceva mai mult de două ore. Reuter a demonstrat astfel că informaţia este un produs ca oricare altul. Cu cât ea este transportată mai rapid de la A la B, cu atât ea este mai valoroasă pentru cel care o primeşte.

Astăzi, Reuters, Agenţia de ştiri a Marii Britanii, este o companie internaţională cu o cifră de afaceri de ordinul miliardelor. Ea utilizează radioul, transmisia prin cablu şi prin satelit astfel încât poate să furnizeze clienţilor săi instantaneu cantităţi mari de date - elementul esenţial al funcţionării pentru o societate a informaţiei.

Tehnologiile moderne de transmitere a datelor au făcut ca distanţa dintre sursa de informaţie şi consumatori să fie irelevantă. Deşi ei se pot afla pe diferite continente, informaţia va fi la fel de rapid disponibilă ca şi când s-ar afla la uşa de alături.

În mod tradiţional, furnizarea informaţiei a fost o activitate unidirecţională, pentru care s-au plătit bani, ceea ce a făcut ca informaţia să devină mai puţin atractivă pentru consumatorul final. Pentru ca societatea informaţională să devină o realitate, comunicaţia bidirecţională la preţuri rezonabile este esenţială. Consumatorul de informaţie trebuie, de asemenea, să fie atât furnizor cât şi invers.

Posibilităţile teoretice oferite de tehnologiile din domeniul telecomunicaţiilor sunt de-a dreptul fascinante. O reţea mondială, capabilă să servească milioane de utilizatori simultan va face mai uşoară şi mai rapidă găsirea unei varietăţi de soluţii la problemele care există. 
Un inginer pus în faţa unei probleme mai delicate poate, fie să utilizeze o selecţie familiară lui de cărţi de referinţă sau de surse de informaţii, care se află în imediata lui apropiere, fie să arunce problema sa altor ingineri din lumea întreagă pe o reţea de date. Şansele de a primi un răspuns inovator sunt mult mai mari decât dacă el s-ar limita la surse convenţionale.

Termenul de societate informaţională reflectă mai bine importantele schimbări sociale şi organizaţionale care sunt de aşteptat în urma revoluţiei din domeniul informaţiei şi comunicării.

Considerarea informaţiei ca un produs comercial nu este în mod evident o descoperire a societăţii informaţiei. Totuşi, “perfecţionarea” ei prin intermediul noilor tehnologii ale informaţiei şi comunicării reprezintă o adevărată revoluţie. Diminuarea preţurilor pentru hardware (PC, modem-uri, telefoane) şi software (programe de procesare electronică a datelor) a jucat şi joacă un rol deosebit de important în răspândirea tehnologiilor şi mărirea numărului de utilizatori. În acest sens, trebuie menţionate, ca având maximă însemnătate:

- mijloacele ieftine pentru înregistrarea unor mari cantităţi de date pe suport, de exemplu scanner-ul;

- stocarea informaţiilor în capacităţi de mare memorie cum ar fi hard-disk-ul;

- computerele de mare viteză pentru prelucrarea informaţiei;

- software-ul uşor de manipulat pentru căutarea şi obţinerea rapidă a datelor de interes;

- tehnologia de transfer care permite transportul unei mari cantităţi de informaţii între A şi B într-un timp foarte scurt.

Accesul la informaţie stocată oriunde în lume şi, mai ales, abilitatea de a analiza şi combina o mare cantitate de date, permiţând obţinerea de noi cunoştinţe, sunt avantaje pe care unii oameni nu le pot avea şi care reprezintă o plusvaloare. În “Societatea informaţiei” informaţia este cel mai important produs.

Principalele beneficii ale societăţii informaţionale în epoca modernă sunt creşterea bunăstării economice şi creşterea calităţii vieţii. Majoritatea oamenilor sunt de acord că trăim într-o perioadă de transformări revoluţionare în care impactul noilor tehnologii informaţionale şi de comunicare este la fel de profund, dacă nu chiar mai mare decât în cazul apariţiei motorului cu aburi sau a electricităţii. Aceste tehnologii ne schimbă treptat modul în care trăim şi muncim, aducând cu ele transformarea societăţii noastre. Asistăm la crearea de noi profesiuni şi deschiderea de noi pieţe; mediul beneficiază de utilizarea “autostrăzilor” electronice în locul reţelei de transport; zonele periferice sunt legate de centru fără a creşte volumul traficului; apar noi posibilităţi de cunoaştere care ajută la găsirea de soluţii novatoare la problemele de mâine.

Utilizatorii obişnuiţi ai Internet-ului ştiu deja că tehnologiile informaţionale asigură procesarea digitală şi stocarea unei cantităţi imense de informaţie, pentru ca apoi aceasta să poată fi accesată sau comunicată publicului larg. Informaţia scrisă, video sau audio poate fi utilizată şi procesată simultan. Informaţia, altădată distribuită pe suport de hârtie, peliculă fotografică, prin radio, casete audio sau video, poate fi transmisă în mod “interactiv” printr-un canal de comunicaţie multimedia, pe linie telefonică, prin cablu, radio sau satelit de comunicaţii. Un alt avantaj din punct de vedere economic este că, dacă informaţia poate fi trimisă într-un sens în jurul lumii, oamenii nu mai trebuie să facă această deplasare. Să presupunem că sunteţi specialist într-un domeniu şi trebuie să discutaţi cu alţi experţi din acelaşi domeniu; în loc să vă deplasaţi pentru a participa la un colocviu specializat, puteţi obţine acelaşi rezultat prin intermediul unei video conferinţe. Acesta este principiul care se aplică în domeniul “telemuncii”. Resursele umane sunt prea valoroase şi de aceea trebuie redusă la maxim pierderea timpului afectat deplasărilor care presupun utilizarea reţelei supraaglomerate a mijloacelor de transport.

Telemunca la domiciliu modifică radical organizarea tradiţională a muncii: în loc să meargă oamenii la muncă, munca vine acasă. Lumea se restrânge la dimensiunile unui sat global (global village). 

Beneficiile sunt acompaniate şi de posibile riscuri: noile servicii electronice nu sunt utilizate de către consumatori; patronii şi angajaţii nu sunt de acord cu noile forme de muncă (de exemplu telemunca); locurile de muncă sunt pierdute în favoarea altor ţări, în care costurile afacerii şi nivelul de protecţie a datelor este mai scăzut; accesul la informaţie nu este distribuit în mod egal în toate regiunile; cunoaşterea poate fi utilizată ca un instrument pentru abuzul de putere.

Intensitatea concurenţei globale între companiile care au ca obiect de activitate furnizarea de informaţii şi transferul acestora dintr-un loc într-altul este într-o continuă ascensiune. Statele Unite şi Japonia au un avans considerabil în promovarea tehnologiilor informaţiei şi comunicaţiilor şi în explorarea aplicaţiilor posibile. Ambele ţări au faţă de ţările Uniunii Europene două avantaje distincte, care le favorizează dezvoltarea: fiecare dintre ele au un singur sistem de standarde în domeniu şi folosesc doar o limbă naţională.

De asemenea, semnificativ în acest sens este că statele membre ale Uniunii Europene nu intră în competiţie doar cu cei doi giganţi ai pieţelor de tehnologii şi informaţii ci şi cu ţările în curs de industrializare, care găsesc, la rândul lor, oportunităţi de afaceri în domeniul pieţei informaţiei. Companiile au deja cantităţi importante de informaţii înregistrate în ţări mai sărace (ca India, de exemplu) fiindcă mâna de lucru este, comparativ cu cea din ţările industrializate, mai ieftină.

Pentru a da un alt exemplu, roboţii de pe o linie de producţie pot fi controlaţi de la foarte mare distanţă prin intermediul reţelelor informatice de mare viteză, făcând posibilă o nouă diviziune a muncii: la sfârşitul unei zile de muncă, atunci când ultimul schimb a luat sfârşit, utilajele dintr-o uzină europeană pot fi verificate şi programate de către oameni dintr-o altă parte a lumii, în care ziua de muncă abia începe. Acolo unde maşinile sunt controlate de computere, prezenţa omului nu mai este necesară la locul de muncă.

Noile tehnologii generează un potenţial crescut pentru noi servicii. În multe cazuri, este suficient un computer şi o linie telefonică. De aceea, investiţii cum sunt plata drepturilor pentru transferul datelor, costă relativ puţin şi sunt mai accesibile (şi pentru statele care dispun de capital mai mic) decât construitrea de intreprinderi noi.

 

2. Politica Uniunii Europene în domeniul societăţii informaţiei şi al telecomunicaţiilor

Ţările membre ale Uniunii Europene înfruntă o provocare uriaşă. Chiar dacă, la scară mondială, la ora actuală, două persoane din trei n-au utilizat niciodată telefonul, dezvoltarea societăţii informaţionale trebuie considerată în termeni globali. Pentru Uniunea Europeană nu există altă alternativă decât crearea structurilor necesare pentru a fi în topul pieţei informaţionale în dezvoltare.

Pe măsură ce tehnologiile informaţiei şi cele ale comunicaţiilor îşi continuă cursa, ele vor aduce cu ele schimbări economice şi sociale semnificative în Uniunea Europeană. Într-adevăr, există deja discuţii referitoare la cea de-a treia revoluţie industrială, care face loc societăţii informaţionale. Noile tehnologii oferă Uniunii Europene unele dintre mijloacele de care are nevoie pentru a se achita de sarcinile urgente cărora trebuie să le facă faţă, cum ar fi cele de a menţine competitivitatea Europei, reducerea pe termen lung a şomajului şi protecţia mediului.

Pe termen lung, industria informaţiei favorizează apariţia de noi ocupaţii şi, în mod gradual, sunt create locuri de muncă. În noua industrie, produsul, informaţia, este livrat consumatorului pe magistrale informaţionale “nepoluante”. Europenii trebuie să se mişte rapid pentru a ţine pasul cu competiţia globală. Întotdeauna va exista o cerere stringentă de informaţii în Europa, dar furnizorii acesteia se pot afla oriunde în lume. Furnizorii europeni nu pot utiliza termenele de livrare ca argument al competitivităţii deoarece livrarea este instantanee.

Uniunea Europeană, prin politica sa, favorizează dezvoltarea noilor tehnologii de comunicaţie şi reglementează deschiderea reţelelor de telecomunicaţii. Concurenţa crescândă a furnizorilor de servicii conduce la scăderea tarifelor.

În aceste condiţii, chiar dacă informaţia poate fi stocată şi transmisă acum oriunde, există riscul ca date sensibile să fie transmise către ţări unde nu există practic legislaţie in domeniul protecţiei datelor. De aceea, alte aspecte importante, asupra cărora trebuie să se pună de acord atât statele membre între ele, cât şi împreună cu toate ţările furnizoare de informaţii, îl reprezintă protecţia drepturilor de autor şi protecţia datelor personale.

În plus, Uniunea Europeană dezvoltă proiecte pilot care să permită explorarea unor posibile aplicaţii ale noilor tehnologii informaţionale şi Europa să devină un furnizor major de informaţie. Aceasta nu este doar o luptă economică căreia Uniunea Europeană trebuie să-i facă faţă; din punct de vedere social este important, de asemenea, ca toţi cetăţenii Uniunii să aibă acces egal la tehnologia informatică. Au fost şi sunt necesare iniţiative ale Uniunii Europene în domeniul formării profesionale pentru familiarizarea forţei de muncă cu noile posibilităţi profesionale pe care le oferă o societate a informaţiei. (Debutul în acest sens a fost făcut prin Programul ADAPT - Advanced Deposition And Processing Tools. Acesta facilitează formarea profesională în unele sectoare industriale unde se prevăd schimbări importante şi se aşteaptă scăderea numărului locurilor de muncă.)

Dacă noile structuri ale societăţii informaţionale se vor dezvolta din aceste proiecte pilot, depinde într-o mare măsură de guvernele naţionale şi, în particular, de partenerii sociali. În cele din urmă, populaţia este cea care va decide dacă este pregătită să înveţe noile deprinderi şi să accepte telemunca, sau dacă vrea într-adevăr să utilizeze serviciile informaţionale disponibile.

În consecinţă, una din cele mai importante sarcini ale Uniunii Europene este aceea de a găsi un consens în domeniul politicii sociale. Rolul de coordonator al punerii în aplicare a politicii în domeniul tehnologiilor informaţiei şi telecomunicaţiilor îi revine Comisiei Europene.

 

2.1. Preocupările Uniunii Europene în domeniul societăţii informaţionale

Punerea bazelor pentru construcţia societăţii informaţionale europene a fost facilitată prin Art. 3 din Tratatul CE (Maastricht, 1992), care oferă o largă marjă de manevră în favoarea dezvoltării ei şi a creării unui cadru juridic la nivelul Uniunii Europene

Tratatul, prin care poate fi fondată societatea informaţională a Uniunii Europene, nu garantează numai patru libertăţi fundamentale tipice pieţei interne (libera circulaţie a persoanelor, bunurilor, capitalului şi serviciilor), ci şi politica concurenţială, politica comercială comună şi, în aceeaşi măsură, construcţia reţelelor transeuropene.

 

2.1.1. Grupul operativ pentru Societatea Informaţiei

Prima indicaţie despre realizarea unei “societăţi a informaţiei europene” a apărut în Cartea Albă a creşterii, competitivităţii şi muncii, publicată de către Comisia Europeană în decembrie 1993. Tot în aceeaşi perioadă, Comisia Europeană a constituit un grup operativ compus din experţi ai industriei europene, sub conducerea lui Martin Bangemann, membru al Comisiei. La nivelul grupului au fost reprezentaţi atât utilizatorii de informaţii cât şi producătorii şi furnizorii de servicii. Grupul a dat publicităţii în anul 1994, cu prilejul Consiliului European de la Corfu, raportul său intitulat “Europa şi societatea informaţiei globale”. Pe lângă punctele principale abordate, raportul propune şi 10 aplicaţii prioritare în domeniul noilor tehnologii informaţionale, cu scopul de a promova, cu ajutorul demonstraţiilor, utilizarea lor pe scară largă şi de a le adapta în funcţie de exigenţele consumatorilor:

1. Telemunca - Computerul şi conexiunea telefonică de acasă sau dintr-un birou local al societăţii permit economisirea timpului afectat unor lungi deplasări fără a pierde legătura efectivă cu procesul de producţie;

2. Învăţământul la distanţă - Dorinţa forţei de muncă de a se perfecţiona continuu este foarte importantă pentru competitivitatea Europei. Învăţământul la distanţă este o modalitate de a face învăţarea şi educaţia ulterioară mai accesibile şi mai atractive; 

3. Reţele pentru universităţi şi centre de cercetare - Industria a beneficiat pentru un anumit interval de timp de cooperarea promovată de UE dintre Universităţi şi centrele de cercetare. Datorită noilor reţele de comunicaţie, cooperarea este posibilă la un nivel fără precedent: la nivelul anului 1997, 30% dintre universităţile europene şi centrele de cercetare făceau schimb de date prin intermediul legăturilor de mare viteză şi aveau posibilitatea reciprocă a accesării on-line a bibliotecilor;

4. Servicii de prelucrare la distanţă (telematice) pentru întreprinderile mici şi mijlocii - Marile companii utilizează de o bună bucată de timp servicii de prelucrare a datelor la distanţă (în unele cazuri aceste servicii le aparţin). Dar şi IMM-urile pot beneficia de noua tehnologie. La nivelul anului 1996, 40% din IMM-urile cu mai mult de 50 de angajaţi erau conectate în reţele. Legăturile sunt stabilite cu administraţii publice, asociaţii, clienţi şi furnizori;

5. Cotrolul traficului rutier - Informaţii pentru conducătorii auto, sfaturi pentru utilizarea diferitelor itinerarii, gestiunea parcurilor auto, dreptul de utilizare a drumurilor – acestea sunt numai câteva dintre cuvintele cheie legate de aceste proiecte. La sfârşitul anului 1996, sistemul de date pentru controlul traficului era instalat de-a lungul a 2000 de Km de autostradă şi în 10 oraşe mari (se estimează cifra de 30 de oraşe mari pentru anul 2000);

6. Controlul traficului aerian - Comunicaţia mai bună între avioane şi centrele de control al traficului aerian oferă o siguranţă sporită zborurilor. Un sistem european de standarde pentru procedurile de comunicaţie şi schimbul de date şi de mesaje vocale trebuie implementat până în anul 2000. Scopul este de a crea un sistem unic transeuropean de control al traficului aerian;

7. Reţeaua sanitară - O mai bună diagnosticare datorată legăturilor directe dintre specialiştii din toată Europa, accesul direct la analize şi servicii spitaliceşti, potrivirea transplantelor pe o scară mai largă – sunt toate exemple de aplicaţii ale reţelei globale comunitare formată din reţelele naţionale existente, care va permite medicilor, spitalelor, centrelor de recuperare şi sistemelor de asigurări de sănătate să schimbe informaţii;

8. Licitaţia electronică - Procesul de licitare pentru contracte publice la nivelul Uniunii Europene va fi făcut mai uşor şi deci mult mai atractiv prin utilizarea reţelelor de comunicaţie. Statele membre trebuie să adere la standarde comune şi trebuie să ceară ca autorităţile care adjudecă să utilizeze computere pentru procesarea informaţiilor pe care le primesc. 10% din autorităţile de adjudecare vor putea utiliza în câţiva ani proceduri electronice pentru a face cea mai bună alegere;

9. Reţeaua de administraţie publică transeuropeană - Volumul de corespondenţă dintre autorităţile statelor membre ale Uniunii Europene a crescut în ultimii ani, nu în ultimul rând, datorită pieţei unice. Schimbul de date prin reţelele de comunicaţii este mai simplu şi mult mai eficient. Până la sfârşitul anului 1996 era pusă la punct o reţea de schimb a informaţiilor fiscale şi vamale, statistice şi de asigurări sociale;

10. Autostrăzile informaţionale urbane - Comandarea bunurilor cu livrare la domiciliu, studiul unei limbi străine, efectuarea operaţiunilor bancare de acasă, alegerea unui canal video preferat – toate pot fi făcute prin intermediul unui televizor legat în reţea. 5 oraşe mari vor avea şansa de a realiza ce poate însemna să trăieşti într-o societate informaţională.

Ca o completare, Comisia Europeană a prezentat în iulie 1994 documentul “Către societatea informaţiei în Europa: un plan de acţiune”. Acesta abordează următoarele domenii:

- cadrul legal; 

- reţelele de informaţii, serviciile de bază, aplicaţiile şi conţinutul informaţiilor;

- aspectele sociale şi culturale; 

- promovarea societăţii informaţiei.

În acelaşi an, Comisia a adoptat o Carte verde a politicii audiovizualului, care cuprinde propuneri în vederea îmbunătăţirii industriei programelor europene, fără de care societatea informaţiei nu va putea dispune de întregul său potenţial de dezvoltare.

Planul de acţiune a fost reactualizat şi revizuit pentru a lansa o a doua fază a strategiei UE pentru societatea informaţiei, în care demersurile comunitare sunt complementare cu cele întreprinse de către statele membre. Textul lui a apărut în comunicarea “Societatea informaţională: de la Corfu la Dublin – priorităţi nou apărute” (COM(96)395 final) din iulie 1996.

Munca preparatorie pentru apariţia societăţii informaţiei a început de la lansarea programelor majore de cercetare şi dezvoltare privind tehnologiile informaţiei, denumite ESPRIT, RACE şi ACTS (specializat pentru telecomunicaţii) şi a primelor trei programe pentru aplicaţii telematice pentru sănătate – AIM, transport rutier – DRIVE şi învăţământ la distanţă – DELTA. Toate aceste programe au fost extinse în cel de-Al Patrulea Program Cadru RTD (Research, Technologies & Development). În perioada 1994 – 1998 toate activităţile comunitare au fost realizate în cadrul acestui program RTD şi a celui denumit EURATOM, care a acoperit cercetarea şi pregătirea pentru sectorul nuclear.

 

2.1.2. Oficiul pentru Proiectul Societăţii Informaţiei

În decembrie 1994 a fost înfiinţat Oficiul pentru Proiectul Societăţii Informaţiei – ISPO (Information Society Project Office). Ca parte a planului de acţiune al Comisiei pentru drumul Europei către societatea informaţiei, ISPO reprezintă un organism conceput pentru susţinerea, promovarea şi orientarea acţiunilor publice şi particulare în domeniul societăţii informaţiei. Ulterior, în noiembrie 1998, ISPO devine Oficiul pentru Promovarea Societăţii Informaţiei (Information Society Promotion Office). Principalele lui activităţi sunt:

- “magazin” de servicii informaţionale prin mijloace electronice şi media tradiţionale;

- promovarea şi conştientizarea Societăţii Informaţiei;

- inventarierea proiectelor şi acţiunilor în cadrul Societăţii Informaţiei;

- identificarea celor mai bune practici şi activităţi de bursă;

- promovarea interconectării prin reţea a “actorilor” din societatea informaţională europeană;

- promvarea şi asigurarea suportului pentru îndeplinirea proiectelor din Societatea Informaţiei.

 

2.1. 3. Societatea Informaţiei Globale

Iniţiativa “Societatea Informaţiei Globale” a fost luată de şefii de stat şi de guvern ai ţărilor G7 la summitul lor de la Napoli din iulie 1994, şi, ulterior, detaliată la Conferinţa pentru Societatea Informaţiei, desfăşurată la Bruxelles, în februarie 1995, cu participarea miniştrilor aceloraşi state şi a membrilor Comisiei Europene. Conferinţa a fost prilejul unor discuţii la înalt nivel asupra “încurajării şi promovării inovaţiei şi dezvoltării noilor tehnologii, incluzând, în particular, implementarea unei infrastucturi informaţionale competitive, deschise, la nivel planetar”. S-au lansat 11 proiecte pilot, pentru a stimula gândirea şi acţiunile din cadrul societăţii informaţiei în domenii ca: educaţia, cultura, comerţul, mediul înconjurător, sănătatea şi administraţia publică. Au fost identificate şi unele obstacole de natură tehnică, legate de implementarea aplicaţiilor practice, pentru depăşirea cărora, s-a subliniat că, este nevoie de cooperare între sectorul public şi cel privat, la nivel naţional şi internaţional.

În anul 1998 s-a decis ca proiectele pilot G7 să se numească “Proiecte pilot G8”, ca urmare a alăturării Rusiei grupului statelor celor mai dezvoltate.

Cele 11 proiecte sunt:

- Proiectul inventarului global – IGP (Global Inventory Proiect);

- Interoperabilitate globală a reţelelor de bandă largă – GIBN (Global Inteoperability of Broadband Networks);

- Educaţie transculturală şi şcolarizare pentru învăţarea limbilor străine (Tel*Lingua);

- Biblioteci electronice: Bibliotheca Universalis;

- Accesul multimedia la moştenirea culturală a lumii;

- Managementul resurselor naturale şi de mediu – ENRM (Enviromental and Natural Resources Management);

- Iniţiativa reţelei informaţionale globale de management al urgenţelor – GEMINI – un proiect pentru o reţea globală de informaţii asupra dezastrelor;

- Aplicaţii globale în domeniul sănătăţii – GHAP (Global Healthcare Applications);

- Guvernare on-line – GOL;

- Poziţia globală de piaţă a întreprinderilor mici şi mijlocii – SME;

- Societatea de informaţii maritime – MARIS.

Aceste proiecte pilot au stimulat cooperarea între diferiţi parteneri din ţările membre şi nemembre ale G8, dezvoltând astfel o viziune şi o direcţie comună în aplicaţiile societăţii informaţiei. Ele vor avea un efect pe termen lung prin stabilirea unor structuri de cooperare şi de continuare a diferite proiecte şi iniţiative comune de acţiune, generarea de subiecte de discuţie şi negociere între forurile naţionale şi internaţionale şi susţinerea transferului de ştiinţă şi tehnologie către ţările în curs de dezvoltare. Implicarea crescută comună a ţărilor membre G8 şi a statelor în curs de dezvoltare – una dintre realizările cele mai încurajatoare ale iniţiativei – reflectă caracterul global al noii societăţi a informaţiei.

 

2.1.4. Standardul de operare EURO-ISDN

Standardul de operare EURO-ISDN a fost introdus în anul 1994. Reţeaua Integrată de Servicii Digitale (ISDN – Integrated Services Digital Network) este o reţea pentru transmiterea computerizată a textelor, datelor, sunetelor şi imaginilor la o viteză de 64000 biţi/secundă (comparativ cu viteza standard de transmisie din reţeaua telefonică de numai 4800 biţi/secundă). Standardizarea ISDN, la care participau 26 de operatori de reţea în 20 de ţări diferite (în anul 1995), a făcut din schimbul de informaţii fără probleme în Europa o realitate.

 

2.1.5. Cartea verde “Viaţa şi munca în societatea informaţiei: omul pe primul loc”

Comisia Europeană a adoptat în iulie 1996 o carte verde (COM(96)389 final) asupra provocărilor sociale importante ridicate de tranziţia la societatea informaţiei. Aceasta subliniază că, deşi adoptarea şi utilizarea pe scară largă a tehnologiilor informaţiei şi comunicaţiilor oferă un potenţial imens pentru bunăstare şi ridicarea standardului de viaţă, mulţi oameni sunt intersaţi de impactul noilor transformări asupra existenţelor proprii. Cartea verde examinează modul în carea tehnologiile informaţiei şi comunicaţiilor remodelează organizarea producţiei şi a muncii şi, astfel, transformă vieţile oamenilor.

 

2.1.6. Cartea verde “Convergenţa sectoarelor din telecomunicaţii, media şi tehnologia informaţiei”

În decembrie 1997 Comisia a adoptat Cartea verde (COM(97)623 final) a convergenţei sectoarelor din telecomunicaţii, media şi tehnologia informaţiei. Aceasta reprezintă primul document al Uniunii Europene în care problematica societăţii informaţionale este abordată împreună cu cea referitoare la telecomunicaţii şi mijloace media de transmitere a informaţiilor.

În zilele noastre, tehnologia digitală permite o capacitate uriaşă a serviciilor tradiţionale şi noi de a converge către aceleaşi reţele de transport şi de a folosi sistemele integrate personale pentru domenii ca telefonia, televiziunea sau calculatoarele. Convergenţa este un fenomen care se petrece la scară globală. 

Cartea verde a convergenţei urmăreşte lansarea unei dezbateri la nivel european despre cum va trebui reglementată în următorul secol această nouă generaţie a comunicaţiilor media electronice. Documentul evită răspunsurile prefabricate, dar formulează întrebări deschise despre evoluţia în viitor, în particular despre amploarea şi viteza schimbărilor generate de acest fenomen. Un mesaj important care se desprinde este că această convergenţă nu trebuie să introducă reglementări suplimentare. Trebuie revăzute reglementările existente pentru a verifica dacă ele rămân relevante în lumina convergenţei. Uniunea Europeană are nevoie de un cadru legislativ adecvat pentru a maximiza beneficiile acestei convergenţe în termeni de creare de locuri de muncă, creştere economică, opţiune a consumatorului, diversitate culturală.

În mod tradiţional comunicaţiile media erau separate; serviciile funcţionau distinct: radiodifuziune, televiziune, telefonie vocală şi servicii computerizate on-line. Ele operau pe reţele diferite şi foloseau diverse “platforme”: aparate radio, televizoare, telefoane, calculatoare. Fiecare dintre sectoare a fost reglementat, de obicei la nivel naţional, prin norme şi prevederi legislative specifice.

În prezent, tehnologia computerizată oferă noi şi noi posibilităţi de interconectare şi apar din ce în ce mai multe servicii în comunicaţiile media, care funcţionează împreună şi/sau în afara sectoarelor lor tradiţionale, pe o scară internaţională sau globală. Ca exemple de servicii convergente noi se pot enumera:

- servicii Internet transmise prin televiziune cu ajutorul sistemului Web TV;

- e-mail şi acces World Wide Web (www) prin intermediul decodoarelor digitale TV şi telefonie mobilă;

- emitere în reţeaua Internet a programelor TV şi radio;

- folosirea Internetului pentru telefonia vocală.

Cartea verde a convergenţei nu abordează lucrurile numai din punctul de vedere al tehnologiei. Convergenţa este văzută ca un fenomen-dezbatere despre impactul tehnologiei pe diverse planuri şi ca un pas important spre o societate informaţională matură. Schimbările provocate de acest fenomen oferă oamenilor noi oportunităţi pentru a-şi îmbogăţi existenţa, nu numai din punct de vedere economic, ci şi în plan social şi cultural. Prin anvergura globală şi interactivitatea noilor comunicaţii media, cum este Internet-ul, se deschid noi coridoare de explorat, imposibil de atins prin mijloace tradiţionale. Convergenţa se va extinde, cu siguranţă, peste toată piaţa planetară, graţie costurilor reduse şi a legăturii World Wide Web.

Rezultatele consultării publice asupra cărţii verzi a convergenţei sectoarelor din telecomunicaţii, media şi tehnologia informaţiei au fost publicate de către Comisia Europeană în martie 1999. Dezbaterea publică pe această temă, desfăşurată în două etape (prima – mai 1998, a doua – martie 1999) a condus la întărirea convingerii politice că este necesară punerea la punct şi aplicarea unui cadru legislativ adecvat transformărilor recente. Principalele concluzii au fost următoarele:

- În ceea ce priveşte reglementarea, se afirmă că trebuie să fie continuată vizarea unor obiective de inters public, mai ales în legătură cu promovarea investiţiilor în domeniul noilor servicii;

- Nevoia de transparenţă, claritate şi de proporţionalitate a normelor şi regulilor şi necesitatea marcării distincţiei între:

· o reglementare impusă de obigaţii pozitive şi negative în interes public;

· o reglementare sectorială care completează de la caz la caz aplicarea regulilor concurenţei;

· măsuri de promovare care să asigure rezultate în conformitate cu obiective politice specifice.

- Separarea reglementărilor privind transportul informaţiei de cele referitoare la conţinutul ei, cu recunoaşterea legăturilor dintre ele în cazul unor posibile probleme de concurenţă;

- O soluţie echilibrată despre cum poate fi mai bine integrată radiodifuziunea publică în noul mediu informaţional;

- Aplicarea efectivă a regulilor concurenţei; mărirea încrederii în avantajele acestor reguli, acompaniată de eliminarea progresivă a reglementărilor specifice sectoriale pe măsură ce piaţa devine mai competitivă.

- Acţiuni vizând promovarea europeană a unor informaţii cu conţinut de calitate.

Reglementarea serviciilor din domeniul conţinutului informaţiilor va fi acoperită, fie prin adaptarea legislaţiei existente, fie prin introducerea de măsuri noi. Cartea verde prevede, în acest sens, desfăşurarea unor acţiuni de susţinere privind conţinutul şi infrastructura informaţiilor, inclusiv verificarea transpunerii şi aplicării efective, de către statele membre, a celei de-a doua Directive asupra televiziunii fără frontiere şi a Directivei 95/47/CE relativă la utilizarea standardelor de transmisie a semnalelor de televiziune.

 

2.1.7. Programul “PROMISE” – Promovarea Societăţii Informaţiei în Europa

Prin Decizia Consiliului 98/253/CE din 30 martie 1998 a fost adoptat Programul comunitar multianual (1998-2002) pentru stimularea instituirii Societăţii Informaţiei în Europa - PROMISE -, având următoarele obiective:

- conştientizarea şi înţelegerea la nivel public a apotenţialului impact al societăţii informaţionale şi a noilor ei aplicaţii pentru întreaga Europă, stimularea motivaţiei oamenilor şi disponibilităţii lor de a participa la schimbarea spre Societatea informaţiei;

- optimizarea beneficiilor socio-economice ale societăţii informaţionale prin analizarea aspectelor lor tehnice, economice, sociale şi de reglementare, prin evaluarea schimbărilor generate de tranziţia către Societatea Informaţiei, mai ales cu privire la utilizarea forţei de muncă, şi prin promovarea sinergiei şi cooperării dintre nivelele naţionale şi europene;

- creşterea rolului Europei şi a vizibilităţii asupra dimensiunii globale a Societăţii Informaţiei.

Activităţile desfăşurate în cadrul acestui program sunt de natură sectorială încrucişată şi completează acţiunile comunitare în alte domenii.

 

2.1.8. Al Cincilea Program Cadru (FP5). Programul IST

Uniunea Europeană a lansat în anul 1998 cel de-Al Cincilea Program Cadru. Acesta expune priorităţile comunitare pentru activităţile de cercetare, dezvoltare tehnologică şi demonstraţie (RTD – Research, Tehnological development and Demonstration), valabile pentru perioada 1998-2002. Selecţia priorităţilor s-a făcut pe baza unor criterii care reflectă preocupările majore ale Uniunii pentru creşterea competitivităţii întreprinderilor şi a calităţii vieţii cetăţenilor. Toate acţiunile şi demersurile pun accentul orientarea cercetărilor pe procesul general de înnoire şi în scopul unor beneficii la îndemîna tuturor.

FP5 cuprinde 4 programe tematice, care acoperă o serie de probleme bine definite, şi 3 programe orizontale, care răspund unor nevoi comune pentru toate domeniile de cercetare. Bugetul total alocat pentru implementarea FP5 este de 14,96 miliarde EURO.

Unul dintre cele 4 programe tematice este IST (Information Society Technologies) – programul pentru promovarea unei Societăţi a informaţiei uşor accesibile. Acesta reuneşte o serie de programe aplicative într-un program unic integrat care să reflecte convergenţa procesării informaţiei, comunicaţiilor şi mijloacelor media. Programul este condus de către Direcţia Generală a Societăţii Informaţiei a Comisiei Europene şi are la dispoziţie, pentru intervalul 1998-2002, un buget de 3,6 miliarde EURO.

 

2.1.9. Cartea verde “Informaţiile din sectorul public: o resursă cheie pentru Europa”

În ianuarie 1999 a fost adoptată Cartea verde a informaţiilor din sectorul public în societatea informaţiei (COM/98/0585 final). Comisia a elaborat o Carte verde, pe baza unui amplu proces de consultare publică în toate statele membre, început din iunie 1996, privind cele mai bune modalităţi de utilizare a informaţiilor neconfidenţiale deţinute de către sectorul administrativ (departamente ale guvernului, alte organisme publice) pentru a permite cetăţenilor şi întreprinderilor din Europa să obţină beneficii maxime în contextul societăţii informaţiei.

Astfel, o mulţime de informaţii strânse de către organismele publice (necesare pentru îndeplinirea sarcinilor lor) ar putea fi folosite de industria multimedia pentru dezvoltarea de noi produse şi servicii. Cetăţenii şi-ar putea utiliza mai bine drepturile lor dacă, de exemplu, ar avea acces la informaţii referitoare la condiţiile de muncă, studiu, viaţă ca pensionar în alte state membre. Ar fi de mare folos, de asemenea, şi informaţiile despre reglementările fiscale în cazul cumpărăturilor transfrontaliere. Competitivitatea întreprinderilor ar creşte dacă ar exista mijloace uşoare şi rapide de informare în ceea ce priveşte reglementările şi procedurile de export valabile în alte ţări. 

Toate aceste informaţii există şi Comisia îşi manifestă preocuparea pentru ca, la nivelul statelor membre, în condiţiile unei voinţe politice comune, să fie coordonate procedurile legale şi tehnice în care pot fi puse la dispoziţia potenţialilor utilizatori. Instanţele europene ar putea contribui la găsirea soluţiilor, în acest sens, prin:

- începerea discuţiilor asupra oportunităţii iniţierii de măsuri legislative, recomandări, orientări şi alte reglementări cu statut obligatoriu;

- organizarea de schimburi de informaţii la scară europeană;

- punerea în practică de măsuri de informare a cetăţenilor, întreprinderilor şi administraţiilor asupra surselor de date disponibile deja;

- promovarea unor proiecte de demonstraţii şi proiecte pilot care să permită testarea noilor tehnologii, noilor servicii informaţionale şi noilor modele de parteneriat între sectorul privat şi cel public;

- demararea unor acţiuni de formare profesională.

2.1.10. eEurope – O societate informaţională pentru toţi

La 8 Decembrie 1999, Comisia Europeană a lansat o iniţiativă intitulată “eEurope – O societate informaţională pentru toţi”, care propune obiective ambiţioase pentru a aduce beneficiile societăţii informaţionale la îndemâna tuturor europenilor. Iniţiativa se concentrează pe zece domenii prioritare, de la educaţie la transport şi de la asistenţa de sănătate la persoanele cu handicap. Iniţiativa este un element cheie în strategia preşedintelui Comisiei de modernizare a economiei europene.

Cu ocazia lansării acestei iniţiative, Preşedintele Prodi a declarat că “aceste schimbări, cele mai semnificative de la revoluţia industrială, sunt globale cu efect pe termen lung. Ele nu se referă numai la tehnologie. Ele ne vor afecta pe toţi, peste tot. Managementul acestei transformări reprezintă una dintre provocările centrale, economice şi sociale, cu care se confruntă Europa de astăzi. Iniţiativa eEurope are scopul de a ajuta la depăşirea acestor provocări şi, prin aceasta, să accelereze modernizarea economiei europene, cu impact pozitiv asupra angajării forţei de muncă, creşterii economice, productivităţii şi coeziunii sociale. Europa şi-a îndeplinit deja cu succes proiectele istorice cum sunt Piaţa Unică şi EURO. Nu există nici un motiv pentru a nu face pasul politic care să producă un răspuns dinamic de anticipare a viitorului spre Societatea Informaţională.”

Obiectivele cheie ale iniţiativei eEurope sunt:

- Aducerea on-line în epoca digială a fiecărui cetăţean, casă şi şcoală, a fiecărei afaceri şi administraţii;

- Crearea unei Europe cu cunoştinţe de informatică, susţinute de o cultură antreprenorială pregătită să finanţeze şi să dezvolte noi idei;

- Asigurarea că întregul proces include ansamblul societăţii, construieşte încrederea consumatorului şi întăreşte coeziunea socială.

Pentru a atinge aceste obiective Comisia a propus zece domenii prioritare de acţiune, cu ţinte ambiţioase care să fie atinse prin acţiunea conjugată a Comisiei Europene, a statelor membre, a industriei şi a cetăţenilor Europei. Aceste domenii de acţiune sunt:

■ Tineretul european în epoca digitală: aducerea Internetului şi mijloacelor multimedia în şcoli şi adaptarea educaţiei la epoca digitală;

■ Accesul ieftin la Internet: creşterea competiţiei pentru a reduce preţurile şi a extinde posibilităţile de alegere ale consumatorului;

■ Accelerarea e-comerţului: grăbirea implementării cadrului legal şi lărgirea utilizării e-cumpărării;

■ Internet rapid pentru cercetători şi studenţi: asigurarea accesul rapid la Internet, prin aceasta facilitând învăţarea şi munca în cooperare;

■ Cartele inteligente pentru accesul electronic: facilitarea stabilirii unei infrastructuri europene care să maximizeze accesul;

■ Capital de risc pentru IMM-urile de înaltă tehnologie: dezvoltarea de modalităţi noi care să maximizeze disponibilitatea capitalului de risc pentru IMM-urile de înaltă tehnologie;

■ “eParticipare” pentru persoanele cu handicap: asigurarea că dezvoltarea societăţii informaţionale ţine cont integral de nevoile persoanelor handicapate;

■ Asistenţă medicală on-line: maximizarea utilizării reţelelor şi a tehnologiilor inteligente pentru monitorizarea sănătăţii, accesul la informaţii şi asistenţă medicală;

■ Transport inteligent: un sistem de transport mai sigur şi mai eficient prin utilizarea tehnologiilor digitale;

■ Administraţie on-line: asigurarea că cetăţenii au acces uşor la informaţii, servicii şi proceduri de luare a deciziilor guvernamentale. 

2.2. Reglementarea comunicaţiilor – Bazele tranziţiei europene către societatea informaţiei 

Începând din anul 1990, Comisia Europeană a implementat progresiv un cadru legislativ cuprinzător pentru liberalizarea pieţei comunicaţiilor. Politica bazată pe creşterea competitivităţii a avut un impact major pentru dezvoltarea pieţei, contribuind la apariţia unui puternic sector al comunicaţiilor în Europa şi permiţând consumatorilor şi utilizatorilor din domeniul afacerilor să beneficieze de avantajul unei mai bune alegeri, preţuri mai mici, servicii şi aplicaţii noi.

Aceasta a fost de importanţă vitală pentru concurenţa globală la nivelul UE. O industrie avansată a comunicaţiilor este prima condiţie pentru tranziţia Europei spre societatea informaţională cu toate beneficiile economice şi sociale pe care le determină. Industria societăţii informaţionale contribuie cu aproximativ 15% la creşterea produsului intern brut al Uniunii Europene şi creează 1 din 4 noi locuri de muncă.

Fără eficienţă şi comuncaţii de înaltă calitate, industria europeană şi, în particular, intreprinderile mici şi mijlocii ar fi într-un accentuat dezavantaj faţă de concurenţii lor globali. Viteza de dezvoltare tehnologică din ultimii 10 ani a condus la apariţia Societăţii Informaţiei şi la convergenţa sectoarelor din telecomunicaţii, media şi tehnologia informaţiei. Ca urmare, noile tehnologii informaţionale vor juca un rol în creştere permanentă, cu respectarea spiritului concurenţial la nivelul economiei întregii Europe ca şi al regiunilor ei.

Utilizarea noilor servicii de comunicaţii oferă posibilitatea micşorării diferenţelor dintre regiuni prin reducerea importanţei distanţei care le desparte. Tehnologiile comunicaţiilor şi informaţiei pot fi folosite, de asemenea, ca instrumente de sporire a coeziunii sociale. Totuşi, aceste beneficii se pot obţine numai dacă serviciile societăţii informaţionale sunt disponibile pentru oricine, în toate regiunile UE. Pentru aceasta trebuie depăşite toate obstacolele în calea accesului la societatea informaţională, fie economice, de educaţie, sociale, culturale sau geografice, prin măsuri de politică publică coordonate.

Liberalizarea telecomunicaţiilor va continua să aibă un impact major pentru economie în ansamblu. Accesul la Internet la preţuri acceptabile pentru cetăţeni este pre-condiţia pentru o societate informaţională totală şi eficienţa conectării la infrastructurile de comunicaţie este vitală pentru afaceri în economia digitală. 

Telecomunicaţiile sunt de o importanţă crucială pentru toate ţările europene, atât sub aspect social, cât şi economic. Sub aspect social, accesul larg la serviciile de telecomunicaţii contribuie substanţial la crearea şi menţinerea societăţii deschise. Sub aspect economic, funcţionarea completă şi eficientă a sectorului privat nu poate fi realizată dacă telecomunicaţiile sunt inadecvate. În mod asemănător, într-o epocă a mobilităţii mondiale a capitalului, efectul unei asemenea deficienţe asupra economiei în privinţa investiţiilor este evident. 

Principiile de bază ale politicii cu privire la sectorul telecomunicaţiilor şi direcţiile dezvoltării tind să fie similare atât în Europa de Vest cât şi în cea de Est. Ceea ce diferă este modul de abordare propriu fiecărei ţări în ceea ce priveşte administrarea acestor transformări, priorităţiile lor individuale, metodele lor de finanţare şi opţiunile lor pentru tehnologia aplicată. Principiile politicii includ ţinerea pasului cu cele mai noi evoluţii ale tehnologiei şi cu îmbunătăţirea standardelor de reţele, pentru a fi la nivelul partenerilor de afaceri mai dezvoltaţi. Alte principii importante sunt liberalizarea pieţei echipamentelor, serviciilor, şi a infrastructurii, ca şi armonizarea accesului la reţele, autorizărilor-tip, a standardelor şi a altor aspecte tehnice. 

2.2.1. Evoluţia politicii UE şi reglementările din domeniul poştelor şi telecomunicaţiilor 

Principala direcţie a politicii UE cu privire la telecomunicaţii a fost stabilită prin procesul consultativ iniţiat de Comisie în temeiul Cărţii Verzi din 1987 , şi cele ce au urmat acesteia, prin Rezoluţiile-cheie adoptate de Consiliul şi Parlamentul European şi de către Curtea de Justiţie Europeană .

Principalele realizări după apariţia Cărţii Verzi au fost:

- Cartea Verde cu privire la sateliţii de telecomunicaţii, din 1990 

- Consultarea privind Reconsiderarea Telecomunicaţiilor, din 1992 /1993 

- Cartea Verde cu privire la telecomunicaţiile mobile şi personale, din 1994

- Cartea Verde cu privire la liberalizarea infrastructurii telecomunicaţiilor şi a reţelelor de televiziune prin cablu, partea 1 şi partea 2, adoptate în 1994/1995 

- Rezoluţiile Consiliului din iunie 1988, decembrie 1991, iulie 1993 şi decembrie 1994, care au reglementat rezultatele proceselor consultative, obţinute în urma fiecărui pas major.

Tema comună a politicii care s-a format în cursul trecerii progresive de la bariere la operaţiile transeuropene, prevederile cu privire la servicii şi livrarea de echipamente pe întreaga piaţă a UE privind telecomunicaţiile, constituie echilibrul ce trebuie realizat între liberalizare şi armonizare, concurenţe şi serviciile publice. 

În domeniul politicii în domeniul poştal, Comunitatea a elaborat Cartea Verde cu privire la realizarea unei Pieţe Unice pentru serviciile poştale (iunie 1992) şi un Comunicat al Consiliului şi al Parlamentului European cu privire la Îndrumarul pentru dezvoltarea serviciilor poştale ale Comunităţii (iunie 1993). În temeiul acestor comunicate Consiliul a adoptat pe data de 7 februarie 1994 o Rezoluţie cu privire la dezvoltarea serviciilor poştale, şi Comisia a fost invitată să propună măsurile necesare pentru implementarea politicii Comunităţii în domeniul serviciilor poştale.

În acelaşi timp, serviciile Comisiei pregătesc propuneri legislative pentru definirea la nivel comunitar a serviciilor universale, îmbunătăţirea calităţii serviciilor şi a promovării standardizării tehnice, precum şi pentru definirea la nivel comunitar a scopului serviciilor poştale, ce pot fi rezervate pentru cei ce asigură serviciile universale. 

Pentru că un acquis comunitar încă nu a fost stabilit în domeniul serviciilor poştale, capitolele următoare se referă doar la regulamentele Comunităţii cu privire la telecomunicaţii şi la acele proiecte de regulamente care sunt pe cale să fie adoptate în viitorul apropiat. 

Aşa cum este stabilit în documentele politicii privind telecomunicaţiile, acţiunea legislativă a UE s-a îndreptat spre echipamente, servicii şi infrastructură în mod separat, şi în diferite momente, potrivit situaţiei economice spre fiecare din sub-sectoarele acestora.

Concurenţa a fost introdusă pe piaţa echipamentelor terminale printr-o Directivă a Comisiei în temeiul art. 90 (mai târziu extinsă şi la comunicaţiile prin satelit) în paralel cu Directiva Consiliului cu privire la armonizarea legilor şi regulamentelor Statelor Membre în acest domeniu. 

În domeniul serviciilor şi a infrastructurii, principalele realizări sunt:

1. - liberalizarea transmiterii datelor, liniilor telefonice pentru grupuri închise de utilizatori, comunicaţiile prin satelit şi comunicaţiile mobile, de exemplu: renunţarea la drepturile speciale sau exclusive, şi introducerea regimului de licenţe pentru aceste servicii;

2. - în paralel cu punctul anterior s-au creat condiţiile armonizării în privinţa accesului la reţelele publice a prestatorilor de servicii liberalizate, prin intermediul ONP-urilor (Open Network Provision);

3. - extinderea liberalizării asupra serviciilor de telefoane publice deosebit de importante economic (se aplică din 1.01.1998 cu o perioadă de tranziţie până la 1.01.2003 pentru Statele Membre cu reţele mai puţin dezvoltate sau cu reţele mici);

4. - liberalizarea infrastructurii telecomunicaţiilor potrivit aceleiaşi defalcări de timp menţionate mai sus;

5. - elaborarea unui cadru legal care să guverneze inter-alia condiţiile şi procedurile legate de acordarea licenţelor, interconexiunea reţelelor şi obligaţiile de servicii universale. 

Concepţia ONP menţionată la punctul 2) a fost elaborată ca o Directivă- cadru care a fost urmată de Directive care aplică principiul ONP cu privire la liniile închiriate. Următorul pas va fi aplicarea ONP cu privire la telefoanele publice, pentru care o propunere revizuită va fi prezentată viitorului Consiliu al Telecomunicaţiilor.

Principiile ONP vor continua să constituie baza cadrului de reglementare în cadrul Uniunii, şi vor fi adaptate, dacă este cazul, în lumina liberalizărilor viitoare cu privire la entităţiile implicate şi a problemelor cum sunt serviciile universale, interconexiunea şi taxele de acces.

Comisia va face propuneri pentru măsurile legislative ca o consecinţă a recentelor decizii menţionate la punctul 4). Începând cu 1998 acestea sunt, deja, implementate de majoritatea Statelor Membre. Structura acquis-lui comunitar poate fi schimbată în mod substanţial în cursul acestui proces. 

În orice caz, indiferent dacă este urmată abordarea cuprinzătoare sau cea graduală a concurenţei, măsurile de liberalizare trebuie să meargă mână în mână cu un cadru efectiv de reglementare. Un obiectiv politic central pentru UE a fost menţinerea şi dezvoltarea serviciilor universale. Acesta va fi sigur un obiectiv-cheie în acest sector pentru pregătirea ţărilor care se afla în etapa de preaderare. Acordul politic pentru liberalizarea serviciilor telefonice şi noua infrastructură reflectă consensul UE, în sensul că monopolul nu este soluţia pentru serviciile universale. Contrar, ceea ce se cere este o perioadă adecvată pentru reechilibrarea tarifelor şi trecerea la un cadru legislativ care permite noilor participanţi ai pieţii o participare justă la costul serviciului universal. 

 

2.2.2. Al cincilea Raport de implementare a Pachetului privind reglementările în domeniul Telecomunicaţiilor

Raportul examinează situaţia implementării cadrului de reglementare în domeniul telecomunicaţiilor, fiind necesar Comisiei Europene în vederea stabilirii unor propuneri utile pentru adaptarea acesteia atât la nevoile pieţii cât şi la cursa dezvoltărilor tehnologice aflată în plină desfăşurare. 

Raportul este structurat pe trei domenii:

- evaluarea modului în care legislaţiile naţionale ale ţărilor membre au fost armonizate cu Directivele Comisiei. Transpunerea Directivelor este încheiată în marea majoritate a statelor-membre cu excepţia Portugaliei şi Greciei;

- analizează modul în care aceste reglementări sunt puse în practică; 

- completează evaluarea realizată cu o trecere în revistă a situaţiei actuale existentă în serviciile de telecomunicaţii şi pe piaţa de profil a statelelor membre.

Concluziile Raportului privesc următoarele probleme:

- identificarea principalelor bariere în atingerea unei Pieţe Unice Europene;

- scoaterea în evidenţă a unor elemente care trebuie luate în considerare în următoarele procese legislative pentru revizuirea cadrului de reglementare a acestui domeniu (Comunicarea privind revizuirea cadrului de reglementări pentru Serviciile de Comunicaţie Electronică, COM(1999) 539).

Principala concluzie a Raportului este aceea că, după aproape doi ani de competiţie între statele membre, cadrul de reglementare privind telecomunicaţiile şi piaţa de profil este implementat cu paşi mari având ca rezultat creşterea numărului de ofertanţi şi implicit a concurenţei pe piaţa de profil precum şi scăderea tarifelor practicate. 

Pieţele de profil au realizat venituri, în anul 1999, în valoare de 161 miliarde de EURO, cu 7% mai puţin decât în 1998, valoarea serviciilor de telefonie mobilă reprezentând 

o creştere de 16%. În cadrul statelor membre funcţionează peste 240 de operatori de lungă distanţă şi apeluri internaţionale, peste 220 de furnizori de servicii locale, 180 de operatori care oferă servicii internaţionale şi naţionale precum şi 375 de operatori care oferă servicii de reţea locale (telefonie vocală, mobilă, reţele şi servicii de date). Au fost eliberate un număr mare de licenţe de profil acest fapt indicând o creştere a activităţii în anii următori. Numărul posturilor Internet la mia de locuitori a crescut cu peste 125% din ianuarie 1998 până în iunie 1999. Tarifele seviciilor oferite au cunoscut o scădere de circa 40% pentru apelurile internaţionale, cu circa 20% pentru serviciile de afaceri şi cu 30% pentru apelurile la distanţă. 

Revizuirea cadrului de reglementare privind domeniul telecomunicaţiilor cuprinde următoarele puncte:

- nivelul scăzut de armonizare al licenţelor comunitare şi regimurile de interconectare constituie o barieră în realizarea Pieţei Unice;

- marile divergenţe în modalităţile de implementare a regulilor comunitare la nivelul naţional al statelor membre poate constitui o importantă piedică în realizarea obiectivelor viitoare;

- activitatea Autorităţilor naţionale de reglementare se limitează la cadrul pieţelor naţionale de profil, ele pot avea un rol mult mai activ în realizarea uniformă a implementării cadrului de reglementare;

- lipsa implementărilor uniforme naţionale a dus la creşterea costurilor serviciilor pentru multe dintre statele membre; 

- nivelul scăzut de competiţie pentru câştigarea pieţelor interne în toate statele membre cu toate că au fost realizaţi paşi importanţi în acest domeniu prin acordarea de licenţe şi folosirea legislaţiei naţionale;

- în privinţa acccesului pe piaţa de profil, crearea Fondului Universal al Serviciilor constituie o barieră pentru cei care doresc să intre în competiţie, fiind nevoie de evaluări riguroase ale costurilor nete reale ale serviciilor oferite;

- există dezechilibre în domeniul protecţiei consumatorului în statele membre datorită diferenţelor existente în modul de tratare a intereselor consumatorului în unele ţări precum şi a modului de protecţie ce depinde de serviciul de telecomunicaţie ales;

- acest cadru nu prezintă în mod explicit cadrul privind accesul la Internet şi protecţia aplicată în cazul apariţiei unor distorsiuni în cazul integrării în cadrul serviciilor de telefonie mobilă, fixă şi de date.

Mişcarea către o Piaţă Comunitară liberalizată şi armonizată derivă dintr-un număr mare de fenomene, în particular globalizarea pieţei şi avansul rapid care se produce în domeniul tehnologiei. Alte evenimente cum ar fi creşterea ratei de utilizare a telefoniei mobile, a vitezei de utilizare a Internet-ului, convergenţa telecomunicaţiilor cu emisia radio-TV şi cu sectoarele tehnologiei informatice constituie un punct de pornire al procesului de constituire a Pieţei comunitare. Întărirea cadrului legal de reglementare a sectorului de telecomunicaţii constituie un obiectiv politic prioritar al Comisiei care are ca punct de plecare nevoia de protecţie a creşterii, dezvoltării şi competitivităţii tehnologice, pe de o parte şi protecţia intereselor consumatorului (alegere liberă, inovaţie, preţuri competitive, o calitate corespunzătoare a serviciilor), pe de altă parte.

2.2.2.1. Cadrul de reglementare (Directiva 90/387/CEE)

A. Autorităţi Naţionale de Reglementare (Directiva 97/51/CE)

Eficienţa Autorităţilor depinde, în conformitate cu Directivele Comisiei, de următoarele aspecte: 

■ desfăşoară o activitate legală şi funcţională, independentă de operatorii de reţea şi de furnizorii de servicii şi echipamente;

■ sunt separate structural, în statele membre, acolo unde statul deţine proprietatea sau controlul semnificativ asupra operatorilor şi furnizorilor de servicii prin Ministerul sau Departamentul de profil;

■ au împuterniciri specifice şi capacitatea de exercitare deplină a atribuţiilor;

■ acordă licenţe şi, în particular, supraveghează procesul de acordare a licenţelor, modifică şi retrage aceste licenţe când este cazul;

■ desfăşoară o activitate de interconectare, în particular supraveghează activitatea de interconectare (de referinţă) stabilind condiţiile privind negocierile de interconectare şi intervenind pentru rezolvarea anumitor dispute ce pot apare în cadrul negocierilor;

■ supraveghează închirierea de linii precum şi lucrul cu acestea (în cazul unor refuzuri, întreruperi sau reduceri în funcţionare care pot apare din cauza unor furnizori), urmărind aplicarea principiului nediscriminării; 

■ desfăşoară o activitate de serviciu universal, în particular asigură disponibilităţile financiare şi monitorizează schemele financiare; 

■ aplică principiile stabilite privind tarifarea serviciilor, în particular stabileşte costurile orientative pentru interconectare, telefonie vocală şi închirierea de linii urmărind separarea contabilităţilor şi implementarea sistemelor de contabilizare a costurilor;

■ au atribuţii în activitatea de acordare a numerelor, frecvenţelor şi drepturilor de acces. 

B. Licenţele (Directiva 97/13/CE)

Reglementările privind acordarea licenţelor se bazează pe următoarele principii:

■ licenţele individuale sunt impuse doar în circumstanţe strict definite cum ar fi: dispoziţiile privind serviciile de telefonie mobilă sau de reţele publice, pentru zone cu resurse scăzute, în legătură cu serviciile de service, siguranţa exploatării sau în interesul public;

■ autorizarea la nivel general se realizează în toate celelalte condiţii;

■ procedurile trebuie să fie publicate în forme accesibile, deschise, nediscriminatorii, transparente şi se întind pe toată perioada acordării licenţei sau autorizaţiei;

■ operatorii care îndeplinesc totalitatea condiţiilor impuse sunt îndreptăţiţi să primească licenţa;

■ numărul de licenţe este limitat doar pentru asigurarea folosirii eficiente a frecvenţelor ori numerelor disponibile;

■ taxele aplicate trebuie să reflecte costurile necesare administrării licenţelor, aceste costuri trebuind să fie proporţionale cu activitatea depusă pentru a asigura folosirea optimă a resurselor.

c. Interconectarea – accesul special (Directiva 97/33/CE)

Principiile care stau la baza acestei Directive sunt următoarele:

■ interconectarea şi accesul special trebuie realizat prin negocieri între părţile interesate;

■ operatorii cu portofoliu semnificativ pe piaţa de profil sunt obligaţi să verifice toate solicitările de interconectare şi acces primite, cu respectarea principiului nediscriminării, în particular ca părţi complementare implicate în această activitate; să comunice celorlalţi operatori toate informaţiile necesare, să transmită autorităţilor naţionale de reglementare acordul de interconectare şi să limiteze accesul la informaţiile cuprinse în protocoalele de interconectare ale părţilor;

■ furnizorii de servicii de telefonie vocală şi reţele fixe sunt obligaţi să aplice principiile orientării de costuri în tarifele lor;

■ furnizorii de servicii de telefonie mobilă trebuie să aplice aceleaşi principii ale costurilor atunci când au o importanţă semnificativă pe piaţa naţională proprie de profil a interconectării;

■ furnizorii de servicii trebuie să pună în evidenţă în mod distinct sistemul de preţuri potrivit unei inerconectări de sistemul de preţuri privind achitarea serviciilor oferite unei interconectări;

■ furnizorii de servicii trebuie să publice ofertele de interconectare în raport cu nevoile pieţei;

■ operatorii cu drepturi şi obligaţii în negocierea interconectării trebuie să fie notificaţi către Comisie de fiecare stat membru.

D. Serviciul universal şi protecţia utilizatorului/consumatorului

Dispoziţiile privind serviciul universal al Uniunii Europene se bazează pe următoarele principii:

■ scopul serviciului universal este definit la nivelul 2 al Comunităţii;

■ drepturile utilizatorului sunt definite la nivel naţional;

■ costurile pot fi distribuite între concurenţii pieţei de profil atunci când acestea reprezintă cheltuieli inechitabile ale furnizorilor de servicii;

■ este obligaţia statelor membre de a realiza scheme de finanţare care să fie în conformitate cu principiile Comunităţii: obiectivitate, transparenţă, proporţionalitate şi nediscriminare;

■ mecanismele de finanţare trebuie să fie acordate cu principiile politicilor de costuri;

Protecţia intereselor utilizatorului/consumatorului este asigurată prin dispoziţiile generale ale cadrului de reglementare astfel:

■ accesul la serviciile de telefonie vocală fixă;

■ condiţiile şi termenii contractului, inclusiv durata serviciilor, activitatea de service, procedurile privind rezolvarea conflictelor, compensările şi restituirile acordate;

■ tarifele;

■ transparenţa în informările care se referă la tarife;

■ calitatea serviciilor;

■ procedurile legate de plângeri şi acţiunile de conciliere.

Protecţia utilizatorului/consumatorului este asigurată şi prin Directivele specifice privind protecţia datelor şi a vieţii private, cea mai importantă fiind Directiva 97/66/CE, prin alte legi aplicabile consumatorului de servicii sau prin dispoziţiile date de Avocatul Poporului într-un număr de state membre. 

E. Sistemele de tarifare şi contabilizare

Principiile care stau la baza acestor sisteme sunt următoarele:

■ toate ajustările sau restrângerile nejustificate ale tarifelor, de exemplu în cazul aplicării principiilor costurilor de către operatori sau în cazul perioadelor de subvenţionare a apelurilor la distanţă şi internaţionale, trebuie să fie eliminate; 

■ tarifele operatorilor trebuie să fie orientate şi să reflecte costurile;

■ Autorităţile Naţionale de Reglementare pot impune tarife care să reflecte obiectivele serviciului universal;

■ tarifele pentru liniile închiriate într-o anumită arie geografică, puse la dispoziţie de operatori cu respectarea licenţelor în domeniu, trebuie să reflecte costurile;

■ principiile tarifare trebuie stabilite prin prisma celui mai potrivit sistem de contabilizare şi în conformitate cu serviciile oferite;

■ separarea sistemului de contabilizare se impune acolo unde operatorii cu drepturi exclusive în serviciile de reţele de telecomunicaţii publice oferă şi servicii de cablu TV;

■ separarea sistemului de contabilizare este impusă şi de transparenţă acolo unde operatorii cu portofoliu semnificativ pe piaţa de profil oferă servicii de interconectare altor operatori.

F. Alocarea de numere (Directivele 98/61/CE şi 97/33/CE) 

Programul de reglementare privind acordarea numerelor trebuie să acopere toate serviciile publice de telecomunicaţii. Planurile în domeniu trebuie vizate de către Autorităţile Naţionale de Reglementare pentru asigurarea unei alocări echitabile.

Portabilitatea operatorilor de numere (acolo unde abonaţii pot reţine numerele proprii sau numere pe reţeaua fixă, independent de furnizorii de servicii, pentru numere geografice specifice unei locaţii sau numere negeografice în orice locaţie) trebuie pusă în practică până la data de 1 ianuarie 2000. Operatorii sunt obligaţi să realizeze o preselecţie, fără depăşirea mandatului încredinţat, pentru orice abonat interconectat la o reţea mobilă locală, naţională sau internaţională. Aceste servicii trebuie să fie oferite începând cu data de 1 ianuarie 2000 iar schimbările directe intervenite la nivelul consumatorului nu trebuie să diminueze facilităţile de care dispune acesta.

2.2.3. Situaţia ţărilor membre UE privind armonizarea legislaţiilor naţionale cu Directivele UE 

Îndeplinirea proiectului privind obţinerea unei pieţe unice a serviciilor de telecomunicaţii sub un cadru unic legislativ pan-european şi realizarea unor investiţii la nivel mondial sunt temperate de nivelul relativ scăzut de implementare a legislaţiei comunitare, în ciuda presiunilor enorme făcute de companiile transnaţionale. 

Al cincilea Raport de implementare a Pachetului privind reglementările în domeniul telecomunicaţiilor prezintă situaţia implementării cadrului legislativ european în legislaţia naţională urmărind următoarele domenii: cadrul ONP-urilor, liniile închiriate, noua telefonie vocală, acordarea licenţelor, stadiul interconectării, alocarea de numere şi protecţia datelor.

Situaţia întocmită la data de 1 octombrie 1999 se prezintă în felul următor:

	Directiva
	B
	D
	G
	Gr
	S
	F
	Ir
	It
	L
	O
	A
	P
	F
	S
	MB

	Cadrul ONP

(D90/387/EEC amendată prin D 97/51/EC)
	○

○
	○

○
	○

○
	○

1
	○

○
	○

○
	○

○
	○

○
	○

●
	○

○
	○

●
	○

1
	○

○
	○

○
	○

○

	Linii închiriate

(D 92/44/EEC amendată

prin D 97/51/EC)
	●

●
	○

○
	○

○
	○

1
	○

○
	○

○
	○

○
	○

▬
	●

○
	○

○
	○

○
	1

1
	○

○
	○

○
	○

○

	Noua telefonie vocală

(D 98/10/EC)
	●
	○
	○
	1
	○
	○
	○
	3

▬
	●
	○
	○
	●
	○
	○
	○

	Licenţe

(D 97/13/EC)
	●
	○
	○
	1
	○
	○
	○
	●
	○
	○
	○
	○
	○
	○
	○

	Interconectare

(D 97/33/EC)
	1
	○
	○
	1
	○
	○
	○
	○
	●
	○
	○
	○
	○
	○
	○

	Numere

(D 98/61/EC amendată

prin D 97/33/EC)
	○
	○
	○
	1
	○
	●
	○
	●
	○
	○
	○
	○
	●
	○
	2

	Protecţia datelor

(D 97/66/EC)
	●
	●
	○
	▬
	○
	●
	▬
	○
	▬
	●
	○
	○
	○
	○
	●


Legendă: B- Belgia, D- Danemarca; G- Germania; Gr- Grecia; S- Spania; F- Franţa; Ir- Irlanda; It- Italia; L- Luxemburg; O- Olanda; A- Austria; P- Portugalia; F- Finlanda; S- Suedia; MB- Marea Britanie; 

○ Directivă transpusă; ● Directivă parţial transpusă; ▬ Directivă netranspusă;

1 Directivă aflată sub examinare; 2 Directivă respinsă; 3 Directiva 95/62/EC privind vechea telefonie vocală este transpusă.

3. Politica României în domeniul societăţii informaţiei şi al telecomunicaţiilor

3.1. Societatea informaţională 

Conceptul de societate informaţională globală - o societate bazată pe informaţie, dezvoltată la scară planetară, aşa cum am arătat, a fost impus în ultimii ani de către ţările dezvoltate ale lumii. Uniunea Europeană a recunoscut importanţa acestui concept şi a indicat ţărilor din Europa Centrală şi de Est candidate la aderare faptul că informatizarea este o condiţie pentru integrarea deplină.

Deşi despre societatea informaţională s-a vorbit mult şi în România, procesul real de punere în practică a unei politici în domeniu s-a declanşat oficial abia în anul 1997, prin adoptarea HG nr. 308 din 23 iunie, referitoare la strategia naţională de informatizare.

Ulterior, prin HG 58/2 februarie 1998 a fost aprobată “Strategia naţională de informatizare şi implementare în ritm accelerat a societăţii informaţionale”, precum şi “Planul de acţiuni privind utilizarea pe scară largă şi dezvoltarea sectorului tehnologiilor informaţiei în România”, cu obiective pe orizonturi de timp mediu (anul 2000) şi lung (anul 2005), care vizează: 

■ Realizarea infrastructurii informaţionale naţionale – suport al informatizării administraţiei publice centrale şi locale (până la nivelul municipiilor, comunelor); 

■ Dezvoltarea industriei naţionale de produse şi servicii specifice tehnologiilor informaţiei şi comunicaţiilor (TIC), cu prioritate a industriei de software; 

■ Crearea contextului favorabil, prin adoptarea de măsuri de reglementare şi norme specifice, armonizate cu legislaţia europeană, pentru utilizarea pe scară largă a noilor tehnologii ale informaţiei şi comunicaţiilor în industrie, comerţ, transporturi, apărare şi siguranţă naţională, turism, sănătate, protecţia mediului, educaţie, cercetare, cultură;

■ Atingerea unui nivel de informatizare a societăţii româneşti care să permită integrarea în societatea informaţională europeană (până în anul 2005). 

Unele dintre obiectivele prevăzute a fi puse în practică, în coformitate cu planul de acţiuni, s-au concretizat deja prin:

■ realizarea în ministere, pe baza unor alocări bugetare şi a unor împrumuturi internaţionale, de sisteme informatice sectoriale moderne;

■ realizarea unei infrastructuri de schimb de documente şi mesaje la nivelul administraţiei publice centrale, cu cofinanţare Phare – proiectul RoGoDex;

■ organizarea furnizorilor şi producătorilor tehnologiei informaţiilor şi comunicaţiilor în asociaţii profesionale largi (ANIS - Asociaţia Naţională a Intreprinderilor de Software, ARIES – Asociaţia Română pentru Industria Electronică şi Software, ATIC – Asociaţia pentru Tehnologia Informaţiei şi Comunicaţii), în vederea corelării obiectivelor guvernului cu cele ale comunităţii TIC;

■ progres privind elaborarea de clasificări şi nomenclatoare, armonizate cu cele existente în Uniunea Europeană (Clasificarea activităţilor din economia naţională, Clasificarea produselor şi serviciilor).

În luna octombrie 1998 a fost constituit Consiliului Consultativ pentru Societatea Informaţională, în cadrul căruia au început să funcţioneze distinct, pe probleme specifice, grupul de lucru privind administraţia publică, grupul de lucru privind industria de tehnologia informaţiei şi comunicaţiilor, precum şi grupul de lucru privind legislaţia.

Proiectul de lege "Codul dezvoltării şi utilizării tehnologiilor informaţiei", care a fost discutat de Comisiile de specialitate ale Camerei Deputaţilor, are nevoie de îmbunătăţiri importante pentru armonizarea pe fond cu Directiva 95/46/CE privind protecţia persoanelor împotriva prelucrării automatizate a datelor cu caracter personal şi libera circulaţie a acestora.

Acest proiect de lege stabileşte principiile şi măsurile de asigurare a libertăţii informaţiei, a protecţiei persoanelor faţă de prelucrarea datelor cu caracter personal, a protecţiei şi securităţii datelor, a documentului electronic şi a valorii lui probante. Proiectul de lege configurează, de asemenea, cadrul instituţional care să asigure tranziţia către societatea informaţională prin: 

- Secretariatul de Stat pentru Societatea Informaţiei (prin reorganizarea Comisiei Naţionale de Informatică, înfiinţată în 1990) - autoritate de stat pentru dezvoltarea societăţii informaţionale, care elaborează, monitorizează şi evaluează politicile în domeniul tehnologiilor informaţiei; 

- Autoritatea Română pentru Informatică - autoritate independentă şi autonomă, autoritate de control pentru protecţia persoanelor fizice şi juridice faţă de activităţile de tehnologia informaţiei. Acest proiect de lege a fost expertizat de DG XIII a Comisiei Europene. 

Prin HG nr. 562/1999 a fost aprobat Planul naţional pentru cercetare – dezvoltare şi inovare pentru perioada 1999-2002 (gestionat de Agenţia Naţională pentru Ştiinţă, Tehnologie şi Inovare), care cuprinde şi un program orientat spre dezvoltarea societăţii informaţionale în România, în concordanţă cu “Strategia naţională de informatizare şi implementare în ritm accelerat a societăţii informaţionale”, precum şi cu direcţiile specifice ale celui de-Al Cincilea Program Cadru al Uniunii Europene.

La jumătatea anului 1999, în România existau peste 26000 calculatoare conectate la Internet (faţă de 1300 subdomenii în domeniul “.ro” şi 18000 calculatoare gazdă, în 1998).

România dispune de mai multe reţele private de televiziune prin cablu, având în total peste 3 milioane de abonaţi conectaţi. Prin Ordine ale Ministrului Comunicaţiilor (nr. 93/1997 şi 222/1998), companiile de televiziune prin cablu sunt autorizate să transmită date şi să se conecteze la Internet.

Ordonanţa nr. 1/1998 (de ratificare a Protocolului 4 la GATS) crează, prin liberalizarea telecomunicaţiilor de bază, în general, şi a transmisiilor de date, în particular, condiţiile pentru dezvoltarea infrastructurii necesare dezvoltării societăţii informaţionale conform exigenţelor europene. 

La nivel naţional a fost constituit Consiliul Naţional “Mileniul”, prin Decizie a Primului Ministru, în vederea coordonării acţiunilor privind problema anului 2000 “Y2K”. A fost adoptata Ordonanţa de Urgenţă nr. 29/1999, care prevede modul de elaborare a planurilor de acţiuni sectoriale specifice trecerii la anul 2000 şi de raportare a stadiului de realizare a lor, precum şi facilităţile fiscale oferite (scutire de taxe vamale) la importul de echipamente şi programe de înlocuire / remediere.

 

3.2. Telecomunicaţiile

Reforma instituţiilor ce îşi desfăşoară activitatea în domeniul telecomunicaţiilor din România a început încă din 1990 prin crearea primelor mecanisme de funcţionare a pieţei sectoriale şi elaborarea unor programe de restructurare şi dezvoltare pe termen mediu şi lung. Din anul 1996 România, la început în calitate de observator, s-a aliniat tuturor ţărilor dezvoltate şi unui număr apreciabil de ţări în tranziţie sau în curs de dezvoltare la procesul de negociere privind liberalizarea telecomunicaţiilor de bază şi integrarea comerţului cu aceste servicii în sistemul multilateral al Organizaţiei Mondiale a Comerţului (OMC). Ulterior, din anul 1997, România a participat activ, propunând una dintre cele mai bune oferte – fapt recunoscut de ceilalţi parteneri, la reluarea negocierilor din cadrul OMC referitoare la comerţul cu servicii de telecomunicaţii. Aceasta a condus la semnarea Protocolului nr. 4 la Acordul General pentru Comerţul cu Servicii (GATS). Prin Ordonanţa nr.1/1998, România a ratificat acest protocol. Statul Român şi-a luat un angajament ferm pe plan internaţional, trecând de la nivelul declarativ la cel al instituţionalizării efective printr-o lege, de a respecta o serie de principii în domeniul reglementării şi de a liberaliza toate segmentele pieţei de telecomunicaţii, potrivit unui calendar similar cu cel al Uniunii Europene.

Din februarie 1998, piaţa telecomunicaţiilor româneşti a fost liberalizată complet, cu excepţia telefoniei publice vocale şi a liniilor închiriate, pentru care Romtelecom a primit drepturi exclusive pâna la 1 ianuarie 2003. Cele mai importante segmente ale pieţei liberalizate în 1998, care au condus la dezvoltarea considerabilă a sectorului privat, sunt transmisiile de date, reţelele independente şi serviciile pentru grupuri închise de utilizatori.

Structura actuală a legislaţiei în domeniul telecomunicaţiilor cuprinde: 

1. Legea Telecomunicaţiilor nr.74/1996. Prin aceasta s-a creat cadrul legal general de desfăşurare a activităţilor de telecomunicaţii, pe deplin compatibil cu cel din Uniunea Europeană, şi un mediu concurenţial pe piaţa serviciilor specifice. Pentru alinierea la cerinţele europene, începând din anul 1997, a fost completat şi întărit cadrul instituţional prevăzut de această lege, şi anume prin: 

■ Reorganizarea Ministerului Comunicaţiilor ca Autoritate de Reglementare în domeniul Telecomunicaţiilor – HG nr. 129/1997. La sfârşitul anului 1998, Ministerul Comunicaţiilor a fuzionat cu Comisia Naţională de Informatică şi s-a transformat în Agenţia Naţională pentru Comunicaţii şi Informatică (ANCI), subordonată direct Primului Ministru. În prezent este în curs de elaborare proiectul de lege privind înfiinţarea Autorităţii Independente de Reglementare în domeniul Comunicaţiilor;

■ Transformarea Inspectoratului General al Radiocomunicaţiilor într-un organism specializat, Inspectoratul General al Comunicaţiilor (IGC), pentru supravegherea şi controlul respectării prevederilor legale în domeniul poştelor şi comunicaţiilor – HG nr. 153/1997. Acest organism asigură disciplina tehnică şi operaţională a titularilor de licenţe şi autorizaţii, în scopul protejării utilizatorilor şi folosirii eficiente a resurselor publice limitate (spectrul radioelectric şi numerotaţia). În acelaşi timp, IGC are competenţe şi în eliberarea directă către beneficiari a autorizaţiilor şi avizelor tehnice specifice pentru echipamente, reţele şi servicii;

■ Crearea unui organism consultativ, Consiliul Consultativ de Telecomunicaţii – O.M. nr.394/1996, care funcţionează pe baza Regulamentului de organizare şi funcţionare aprobat prin O.M. nr. 134/1997. Acesta oferă cadrul de exprimare a opiniilor specialiştilor, operatorilor, furnizorilor de servicii, producătorilor de echipamente, precum şi ale reprezentanţilor utilizatorilor privind politica generală în domeniu şi perfecţionarea cadrului reglementar al pieţei telecomunicaţiilor;

■ Perfecţionarea activităţii Comisiei Superioare de Radiocomunicaţii, organ consultativ pentru politica de administrare a spectrului radioelectric (înfiinţat pe baza H.G. nr 418/1991). Comisia cuprinde reprezentanţi ai sectoarelor guvernamentale care utilizează spectrul radioelectric şi are ca obiectiv principal optimizarea partajului dintre aplicaţiile civile şi cele guvernamentale;

■ Înfiinţarea Comitetului Consultativ pentru Comunicaţii în folosul Sistemului Naţional de Apărare – organ consultativ pentru elaborarea unei politici unitare privind funcţionarea sistemelor naţionale de telecomunicaţii, în special în situaţii de forţă majoră, precum şi pentru asigurarea compatibilităţii cu sistemele similare din ţările NATO – O.M. nr. 94/1998.

2. Ordonanţa Guvernului nr.1/1998 – prin care România a ratificat Protocolul nr.4 la GATS, referitor la liberalizarea telecomunicaţiilor de bază, în conformitate cu un calendar comunitar similar de liberalizare şi respectând un set unitar de reguli de acces pe piaţa naţională, compatibil cu parctica internaţională. Ordonanţa nr.1/1998 a creat condiţii pentru dezvoltarea şi liberalizarea infrastructurilor. Liberalizarea infrastructurilor alternative a început prin autorizarea transmisiilor de date pe reţele de televiziune prin cablu şi a furnizării de servicii pentru mai multe grupuri închise de utilizatori pe aceeaşi reţea independentă.

Pentru funcţionarea efectivă a cadrului legislativ au fost necesare măsuri de restructurare şi reglementare detaliată pentru aspectele procedurale şi tehnice. În acest sens, s-a accentuat separarea funcţiilor de reglementare ale Ministerului Comunicaţiilor de activitatea de coordonare şi conducere a principalilor operatori naţionali prin restructurarea regiilor autonome Romtelecom şi Radiocomunicaţii, conform H.G.673/1997, respectiv H.G. 372/1998, în Societăţi Naţionale, în perspectiva privatizării lor. 

Privatizarea Romtelecom, în octombrie 1998, prin vânzarea a 35% din acţiuni către OTE – Grecia (un partener strategic selectat dintre operatorii cu cel puţin un milion de abonaţi la serviciul fix şi cel puţin 200000 de abonaţi la serviciul mobil), este o acţiune care se încadrează în strategia de restructurare a sectorului de telecomunicaţii şi este corelată cu prevederile Acordului European de Asociere. Serviciul telefonic de baza este oferit de ROMTELECOM, care are o licenţă din decembrie 1998 pe 15 ani, cu posibilitatea reînnoirii, urmând să se bucure de monopol până la 31 decembrie 2002. Licenţa ROMTELECOM este publică; ROMTELECOM are circa 4 milioane de abonaţi la serviciul fix.

În ceea ce priveşte funcţia de reglementare a Ministerului Comunicaţiilor şi, din 1998, a Agenţiei Naţionale pentru Comunicaţii şi Informatică, aceasta s-a materializat în Ordine care privesc: 

■ Furnizarea serviciilor liberalizate pe reţele de telecomunicaţii autorizate (de exemplu transmisii de date pe reţele de televiziune prin cablu – O.M. nr. 93/1997 şi O.M. nr.222/1998);

■ Liberalizarea reţelelor de comunicaţii independente şi a furnizării de servicii pentru grupuri închise de utilizatori (O.M. nr. 14/1998, completat de O.M. nr. 227/1998 şi Ordin ANCI nr. 189/1999). Ordinul nr.175/1998 al Ministerului Comunicaţiilor privind interconectarea reţelelor de telecomunicaţii, transpune directiva 97/33/CE şi asigură condiţii favorabile dezvoltării pieţei, în special prin prevederile referitoare la accesul egal, orientarea tarifelor pe costuri, separarea conturilor, protecţia utilizatorilor şi negocierea acordurilor de interconectare.

■ Crearea unui cadru adecvat şi transparent privind autorizarea activităţilor de proiectare, instalare şi întreţinere a reţelelor de comunicaţii (O.M. nr. 98/1998);

■ Simplificarea procedurilor de autorizare pentru operatorii de paging (O.M. 366/1997) şi de reţele CATV – televiziune prin cablu – (O.M. nr. 315/1997), precum şi pentru staţiile de radiodifuziune şi televiziune (O.M. nr. 309/1997);

■ Eliberarea licenţelor pentru regiile autonome Romtelecom (O.M. nr 261/1997) şi Radiocomunicaţii (O.M. nr 72/1998), precum şi reînnoirea licenţelor pentru alţi operatori - Telefonica Romania, Global One şi Logic Telecom (O.M. nr. 71/1998), în conformitate cu Legea Telecomunicaţiilor; procedura de selecţie a titularilor de licenţe pentru reţele şi servicii de radiocomunicaţii cu destinaţie publică, pentru transmisii vocale şi/sau de date (Ordin ANCI nr. 341/1999);

■ Extinderea competiţiei în telefonia mobilă celulară prin decizia de acordare a două licenţe în sistemul DCS 1800 (prin Legea nr.163/1997), respectiv creşterea numărului de operatori de la 3 la 5. O licenţă de telefonie mobilă celulară a fost acordată, prin încredinţare directă în decembrie 1998 şi aprobată prin Legea 51/1999, societăţii Romtelecom; licenţa are o durată de 10 ani, cu posibilitatea reînnoirii, dar numai prin licitaţie. Operatorii GSM 900 – MobiFon şi Mobil Rom – au înregistrat un succes extraordinar pe piaţa românească. În aprilie 1999 a fost acordată o licenţă de transmisie de date de mare viteză în tehnologia LMDS. Introducerea acestei tehnologii determină dezvoltarea infrastructurii şi a serviciilor de telecomunicaţii, în special a transmisiilor video şi a accesului de bandă largă la Internet.

În domeniul telecomunicaţiilor România se bucură de o anumită recunoaştere internaţională. Este membră a Uniunii internaţionale a Telecomunicaţiilor, a organizaţiilor internaţionale de telecomunicaţii prin satelit (Intelsat, Eutelsat, Inmarsat) şi a organizaţiei europene de poştă şi telecomunicaţii (Conferinţa Europeană de Poştă şi Telecomunicaţii - CEPT). Totodată, România face parte din consiliile de administraţie ale Uniunii Internaţionale a Telecomunicaţiilor, Intelsat şi Eutelsat. Pe plan european participă la armonizarea reglementărilor din domeniu în cadrul comitetelor de specialitate, de telecomunicaţii şi radiocomunicaţii, ale CEPT.

Efectele directe ale cooperării internaţionale în domeniu s-au reflectat în extinderea reţelei internaţionale de telecomunicaţii a României şi în intensificarea utilizării sateliţilor de comunicaţii pentru servicii fixe şi mobile.

3. Legea Serviciilor Poştale nr. 83/1996 prevede accesul oricărei persoane fizice sau juridice la serviciile poştale şi transmiterea liberă a trimiterilor poştale. 

3.3. Îndeplinirea acquis-ului comunitar în domeniul “Telecomunicaţii şi tehnologia informaţiei”

Urmărind integrarea în Uniunea Europeană, România trebuie să aibă, potrivit reglementărilor Consiliului European întrunit la Copenhaga, “o economie de piaţă operaţională, precum şi capacitatea de a face faţă presiunii concurenţiale şi a forţelor pieţei din cadrul Uniunii”.

Pentru atingerea performanţelor solicitate de acquis-ul comunitar în domeniul “Telecomunicaţii şi tehnologia informaţiei”, în anul 1999, România, prin Agenţia Naţională pentru comunicaţii şi informatică, a reglementat câteva capitole importante prin următoarele acte: 

- ORDIN nr. 32 din 9 februarie 1999 al preşedintelui Agenţiei Naţionale pentru Comunicaţii şi Informatică pentru completarea Ordinului ministrului comunicaţiilor nr. 326/1997 privind aprobarea tarifelor practicate de Regia Autonomă Inspectoratul General al Comunicaţiilor pentru serviciile prestate; 

- ORDIN nr. 33 din 9 februarie 1999 al preşedintelui Agenţiei Naţionale pentru Comunicaţii şi Informatică privind nominalizarea reţelei de radiocomunicaţii a Companiei Naţionale Apele Romane - S.A. ca beneficiară a prevederilor art. 1 din Ordinul nr. 32/1999 al preşedintelui Agenţiei Naţionale pentru Comunicaţii şi Informatică; 

- ORDIN nr. 31 din 9 martie 1999 al preşedintelui Agenţiei Naţionale pentru Informatică şi Comunicaţii privind majorarea tarifelor de radiocomunicaţii; 

- ORDIN nr.104 din 7 aprilie 1999 al preşedintelui Agenţiei Naţionale pentru Comunicaţii şi Informatică privind aprobarea Tabelului naţional al atribuirii benzilor de frecvenţă pentru spectrul radioelectric de la 9 kHz la 105 GHz, completat şi modificat pentru spectrul radioelectric de la 9 kHz la 30 GHz; 

- ORDIN nr.189 din 4 iunie 1999 al preşedintelui Agenţiei Naţionale pentru Comunicaţii şi Informatică privind utilizarea staţiilor de radiocomunicaţii profesionale pentru comunicaţii la mică distanţă; 

- ORDIN nr.190 din 4 iunie 1999 al preşedintelui Agenţiei Naţionale pentru Comunicaţii şi Informatică pentru aprobarea Regulamentului staţiilor de radiocomunicaţii din serviciul mobil terestru în banda de frecvenţe 26.960-27.410 kHz; 

- ORDIN nr.341 din 2 decembrie 1999 al preşedintelui Agenţiei Naţionale pentru Comunicaţii şi Informatică privind procedura de selecţie a titularilor licenţelor pentru reţele şi servicii de radiocomunicaţii cu destinaţie publică, pentru transmisii vocale şi/sau de date, de tip simplex, simplex cu staţie coordonatoare, semiduplex cu repetor convenţional, semiduplex cu acces multiplu tip "trunked"; 

- ORDIN nr.398 din 29 decembrie 1999 al preşedintelui Agenţiei Naţionale pentru Comunicaţii şi Informatică privind aprobarea Procedurii de tarifare şi a listei cuprinzând tarifele practicate de Regia Autonomă "Inspectoratul General al Comunicaţiilor" în exercitarea atribuţiilor ce îi revin conform legislaţiei în vigoare.

La documentele prezentate mai sus trebuie adăugate, în cel mai scurt timp, alte legi prin care să se realizeze armonizarea cadrului de reglementare cu următoarele Directive Comunitare:

	ACT NORMATIV NAŢIONAL

iniţiat de ANCI
	ACT NORMATIV COMUNITAR

	- Ordin privind liberalizarea transmisiilor de date pe reţelele CATV;

 

 

 

- Elaborarea legii cu privire la utilizarea spectrului radio;

 

 

- Proiect de act normativ privind introducerea unui cadru unitar pentru autorizarea reţelelor şi serviciilor de telecomunicaţii;

- Proiect de act normativ privind liberalizarea infrastructurilor şi serviciilor de telecomunicaţii cu excepţia telefoniei publice vocale şi a liniilor închiriate;

- Proiect de act normativ privind recunoaşterea reciprocă a conformităţii echipamentelor terminale;
	- Directiva Comisiei 95/51/EC din 18 octombrie 1995 care amendează Directiva 90/388/EEC cu privire la abolirea restricţiilor la utilizarea reţelelor de televiziune pe cablu pentru furnizarea de servicii de telecomunicaţii deja liberalizate;

- Rezoluţia Consiliului 90/C166/02 din iunie 1990 cu privire la întărirea cooperării în Europa pe frecvenţele radio în particular cu privire la serviciile de dimensiune pan-europeană;

- Directiva 97/13/EC privind introducerea unui cadru unitar pentru autorizaţii şi licenţe individuale în sectorul serviciilor de telecomunicaţii;

- Directiva 96/19/EC privind modificarea Directivei 90/388/CEE cu privire la implementarea concurenţei pe piaţa telecomunicaţiilor;

- Directiva 98/13/EC privind recunoaşterea reciprocă a conformităţii echipamentului terminal de telecomunicaţii şi staţii terestre pentru telecomunicaţii prin satelit;

Legislaţia Comunitară în vigoare în domeniul Tehnologia informaţiei, telecomunicaţii 

şi procesarea datelor

- Rezoluţia Consiliului din 15 iulie 1974 privind politica Comunitară în domeniul procesării datelor;

- Poziţia Consiliului privind răspunderea pentru furnizarea serviciilor de telecomunicaţii în cadrul statelor membre;

- Rezoluţia Consiliului din 11 septembrie 1979 privind acţiunile Comunitare în domeniul tehnologiei microelectronice;

- Recomandarea 84/549/EEC din 12 noiembrie 1984 privind implementarea armonizării legislative în domeniul telecomunicaţiilor;

- Recomandarea 86/659/EEC din 22 decembrie 1986 privind coordonarea introducerii serviciilor integrate legate de reţelele digitale (IDSN) în cadrul Comunităţii Europene;

- Rezoluţia Consiliului din 9 iunie 1986 privind aplicarea tehnicilor de videoconferinţă şi telefonie video în cadrul aplicaţiilor interguvernamentale;

- Decizia Consiliului 87/95/CEE din 22 decembrie 1986 privind standardizarea în cadrul tehnologiei informaţiei şi telecomunicaţiilor;

- Directiva Consiliului 87/372/EEC din 25 iunie 1987 privind benzile de frecvenţă rezervate pentru introducerea comunicaţiilor mobile digitale pan-Europene în cadrul Comunităţii;

- Recomandarea Consiliului 87/371/EEC din 25 iunie 1987 privind coordonarea introducerii comunicaţiilor mobile digitale pan-Europene în cadrul Comunităţii;

- Rezoluţia Consiliului din 30 iunie 1988 privind dezvoltarea pieţelor pentru servicii de telecomunicaţii şi echipament;

- Rezoluţia Consiliului din 27 aprilie 1989 privind standardizarea în tehnologia informaţiei şi telecomunicaţii,

- Directiva Consiliului 90/387/EEC din 28 iunie 1990 privind stabilirea pieţelor interne pentru servicii de telecomunicaţii şi implementarea serviciilor de reţea liberă; 

- Directiva Comisiei 90/388/EEC din 28 iunie 1990 privind competiţia pentru serviciile de telecomunicaţii;

- Directiva Consiliului 90/544/EEC din 9 octombrie 1990 privind benzile de frecvenţă destinate pentru introducerea sistemului pan-European de servicii pager în cadrul Comunităţii;

- Rezoluţia Consiliului din 28 iunie 1990 privind întărirea cooperării europene privind frecvenţele radio în raport cu dimensiunea unui serviciu de profil pan-European; 

- Rezoluţia Consiliului din 14 decembrie 1990 privind stadiul final de coordonare pentru introducerea serviciului de telefonie celulară digitală (GSM) în cadrul Comunităţii;

- Decizia Consiliului 91/396/EEC din 29 iulie 1991 privind introducerea unui număr european unic pentru servicii de urgenţă;

- Directiva Consiliului 91/287/EEC din 3 iunie 1991 privind benzile de frecvenţă destinate pentru introducerea telecomunicaţiilor digitale fără fir (DECT) în cadrul Comunităţii;

- Recomandarea Consiliului 91/288/EEC din 3 iunie 1991 privind coordonarea introducerii telecomunicaţiilor digitale fără fir (DECT) în cadrul Comunităţii;

- Recomandarea Comisiei 91/337/EEC din 6 iunie 1991 privind armonizarea Comunitară în domeniul cercetărilor şi dezvoltărilor tehnologice a bazelor de date;

- Rezoluţia consiliului din 18 noiembrie 1991 privind tehnologiile electronice, informatice şi de comunicaţie; 

- Decizia Consiliului 92/264/EEC din 11 mai 1992 privind introducerea standardelor internaţionale privind codurile telefonice de acces în cadrul Comunităţii;

- Directiva Consiliului 92/44/EEC din 5 iunie 1992 privind liniile închiriate în cadrul reţelelor deschise;

- Recomandarea Consiliului 92/382/EEC privind armonizarea pachetului de servicii (PSDS) în raport cu principiile unei reţele deschise;

- Recomandarea Consiliului 92/383/EEC din 5 iunie 1992 privind armonizarea serviciilor integrate de reţele digitale (ISDN), drepturile de acces şi a unui set de oferte ISDN în raport cu principiile unei reţele deschise; 

- Rezoluţia Consiliului din 5 iunie 1992 privind integrarea serviciilor de reţele digitale (ISDN) în infrastructura Comunitară a telecomunicaţiilor; 

- Rezoluţia Consiliului din 19 noiembrie 1992 privind implementarea deciziilor Comitetului European pentru Radiocomunicaţii;

- Rezoluţia Consiliului din 19 noiembrie 1992 privind promovarea cooperării în cadrul serviciilor de telecomunicaţii; 

- Rezoluţia Consiliului din 22 iulie 1993 privind dezvoltarea serviciilor în domeniul standardelor şi tehnologiilor de televiziune avansată; 

- Rezoluţia Consiliului din 22 iulie 1993 privind trecerea în revistă a situaţiei din sectorul telecomunicaţiilor şi necesitatea dezvoltării viitoare a acestei pieţe;

- Directiva Comisiei 94/46/EC din 13 octombrie 1994 care amendează Directivele 88/301/EEC şi 90/388/EEC privind comunicaţiile prin satelit;

- Rezoluţia Consiliului din 7 februarie 1994 privind principiile serviciului universal în sectorul telecomunicaţiilor; 

- Rezoluţia Consiliului din 20 iunie 1994 privind accesul electronic la legislaţia Comunitară şi la legile naţionale implementate şi îmbunătăţirea condiţiilor de acces la această legislaţie; 

- Rezoluţia Consiliului din 27 iunie 1994 privind cadrul politicii Comunitare în domeniul radiodifuziunii digitale;

- Rezoluţia Consiliului din 24 octombrie 1994 privind telematica în sectorul de transport;

- Rezoluţia Consiliului din 19 decembrie 1994 privind contribuţia europeană la dezvoltarea Sistemului Global de Navigaţie prin Satelit (GNSS);

- Rezoluţia Consiliului din 22 decembrie 1994 privind principiile şi ordinea de zi în liberalizarea infrastructurii telecomunicaţiilor;

- Rezoluţia Consiliului din 22 decembrie 1994 privind politicile Comisiei în domeniul comunicaţiilor prin satelit, serviciile şi accesul la acest segment; 

- Directiva 95/47/EC a Parlamentului European şi a Consiliului din 24 octombrie 1995 privind folosirea standardelor pentru transmiterea semnalului de televiziune;

- Rezoluţia Consiliului din 29 iunie 1995 privind dezvoltarea comunicaţiilor mobile în Uniunea Europeană;

- Rezoluţia Consiliului din 18 septembrie 1995 privind implementarea cadrului de reglementare a telecomunicaţiilor;

- Rezoluţia Consiliului din 27 noiembrie 1995 privind aspectele industriale ale Uniunii Europeane în dezvoltarea societăţii informatice;

- Decizia Consiliului 96/664/EC din 21 noiembrie 1996 privind adoptarea programului multianual pentru promovarea diversităţii lingvistice a Comunităţii în cadrul societăţii informaţionale;

- Directiva Comisiei 96/2/EC din 16 ianuarie 1996 ce amendează Directiva 90/388/EEC privind comunicaţiile mobile şi personale;

- Rezoluţia Consiliului din 21 noiembrie 1996 privind noile priorităţi ale societăţii informatice;

- Decizia Comisiei 97/114/EC din 27 noiembrie 1996 cu privire la perioada necesară implementării Directivelor 90/388/EEC şi 96/2/EC (solicitată de Irlanda);

- Decizia Comisiei 97/310/EC din 12 februarie 1997 cu privire la perioada necesară implementării Directivelor 90/388/EEC şi 96/2/EC (solicitată de Portugalia);

- Decizia Comisiei 97/486/EC din 9 iulie 1997 privind reglementările tehnice ale activităţii de fixare a echipamentelor terminale pentru interfaţarea reţelei deschise (ONP) cu 2 linii analoage închiriate;

- Decizia Comisiei 97/487/EC din 9 iulie 1997 privind reglementările tehnice ale activităţii de fixare a echipamentelor terminale pentru interfaţarea reţelei deschise (ONP) cu 4 linii analoage închiriate;

- Decizia Comisiei 97/520/EC din 9 iulie 1997 privind reglementările tehnice ale activităţii de fixare a interfaţei echipamentelor terminale necesare conectării la 2048 kbit/s a liniilor închiriate nestructurate;

- Decizia Comisiei 97/521/EC din 9 iulie 1997 privind reglementările tehnice ale activităţii de fixare a interfaţei echipamentelor terminale necesare conectării la 2048 kbit/s a liniilor închiriate structurate;

- Decizia Comisiei 97/522/EC din 9 iulie 1997 privind reglementările tehnice ale activităţii de fixare a interfaţei echipamentelor terminale necesare conectării la 64 kbit/s a liniilor închiriate nerestrictive;

- Decizia Comisiei 97/523/EC din 9 iulie 1997 privind reglementările tehnice ale activităţii de fixare a interfaţei echipamentelor terminale necesare sporirii eficienţei telecomunicaţiilor fără fir (DECT);

- Decizia Comisiei 97/524/EC din 9 iulie 1997 privind reglementările tehnice ale aplicaţiilor telefonice necesare sporirii eficienţei telecomunicaţiilor fără fir (DECT);

- Decizia Comisiei 97/525/EC din 9 iulie 1997 privind reglementările tehnice ale aplicaţiilor telefonice necesare sporirii eficienţei telecomunicaţiilor fără fir (DECT) în cazul aplicaţiilor acces profil GAP;

- Decizia Comisiei 97/544/EC din 9 iulie 1997 privind reglementările tehnice ale echipamentelor terminale conectate la reţelele publice de date şi la circuitele închiriate care utilizează interfaţă tip X.21;

- Decizia Comisiei 97/545/EC din 9 iulie 1997 privind reglementările tehnice ale terminalelor necesare la Echipamentului Terminal de Date (DTE) pentru conectarea la Reţeaua de Date Publice (PSPDNs) cu interfaţă tip X.25;

- Decizia Comisiei 97/603/EC din 10 iunie 1997 cu privire la aprobarea perioadei necesare implementării Directivei 90/388/EEC (solicitată de Spania);

- Decizia Comisiei 97/607/EC din 10 iunie 1997 cu privire la aprobarea perioadei necesare implementării Directivei 90/388/EEC (solicitată de Grecia);

- Decizia Comisiei 97/639/EC din 19 septembrie 1997 privind reglementările tehnice ale activităţii de fixare a interfaţei echipamentelor terminale necesare conectării la 34 Mbit/s a liniilor închiriate structurate şi nestructurate;

- Decizia 710/97/EC a Parlamentului European şi a Consiliului din 24 martie 1997 privind coordonarea autorizării în sectorul comunicaţiilor prin satelit;

- Decizia Comisiei 97/751/EC din 31 octombrie 1997 privind reglementările tehnice ale activităţii de fixare a interfaţei echipamentelor terminale necesare conectării la 140 Mbit/s a liniilor închiriate structurate şi nestructurate;

- Decizia 1336/97/EC a Parlamentului European şi a Consiliului din 17 iunie 1997 privind trasarea cadrului în sectorul reţelelor de telecomunicaţii trans-Europene;

- Directiva 97/33/EC a Parlamentului European şi a Consiliului din 30 iunie 1997 privind interconectarea în telecomunicaţii în raport cu asigurarea serviciului universal şi a interoperabilităţii cu principiile reţelei deschise (ONP);

- Directiva 97/66/EC a Parlamentului European şi a Consiliului din 15 decembrie 1997 referitoare la procesarea datelor personale şi la protejarea vieţii private în sectorul telecomunicaţiilor;

- Recomandarea Comisiei 97/489/EC din 30 iulie 1997 privind instrumentele de plată electronică şi în particular relaţionarea dintre distribuitor şi cumpărător;

- Rezoluţia Consiliului din 17 iunie 1997 privind dezvoltarea telematică în transporturile rutiere, în particular cu respectarea colectării taxelor electronice;

- Rezoluţia Consiliului din 22 septembrie 1997 privind dezvoltarea politicilor sectoriale în cazul serviciilor din telecomunicaţii ale Uniunii Europene;

- Decizia Consiliului 98/253/EC din 30 martie 1998 de adoptare a programului multianual al Comunităţii pentru organizarea Societăţii Informatice în Europa;

- Decizia Consiliului 98/482/EC din 20 iulie 1998 privind reglementările tehnice necesare pentru conectarea reţelei de telefonie analoagă (PSTNs) cu echipament terminal utilizat pentru obţinerea semnalului dual multi-frecvenţă (DTMF);

- Decizia Comisiei 98/515/EC din 17 iunie 1998 privind reglementările tehnice necesare integrării serviciilor digitale pan-Europene (ISDN);

- Decizia Comisiei 98/516/EC din 17 iunie 1998 provind reglementările tehnice de transmitere a datelor cu sateliţi staţionari ai Pământului (LMES) care operează în benzile de 11/12/14 GHz;

- Decizia Comisiei 98/517/EC din 17 iunie 1998 privind reglementările tehnice ale sateliţilor utilizaţi pentru transmiterea de ştiri (SNG TES) care operează în benzile de 11/12/14 GHz;

- Decizia Comisiei 98/519/EC din 17 iunie 1998 privind reglementările tehnice ale aparaturii terminale de dimensiuni reduse care operează în benzile de 11/12/14 GHz;

- Decizia Comisiei 98/520/EC din 17 iunie 1998 privind reglementările tehnice privind integrarea serviciilor digitale pan-Europene (ISDN); 

- Decizia Comisiei 98/521/EC din 17 iunie 1998 privind reglementările tehnice ale pachetului ISDN cu acces de bază ISDN;

- Decizia Comisiei 98/522/EC din 17 iunie 1998 privind reglementările tehnice ale sistemului de recepţie de mesaje radio publice (ERMES)

- Decizia Comisiei 98/533/EC din 3 septembrie 1998 privind reţelele de comunicaţie prin satelit (S-PCN) şi staţiilor mobile terestre (MESs) pentru operarea în frecvenţele de 1,6/2,4 GHz sub Serviciul Mobil de Sateliţi (MSS);

- Decizia Comisiei 98/533/EC din 3 septembrie 1998 privind reţelele de comunicaţie prin satelit (S-PCN) şi staţiilor mobile terestre (MESs) pentru operarea în frecvenţele de 2 GHz sub Serviciul Mobil de Sateliţi (MSS);

- Decizia Comisiei 98/535/EC din 3 septembrie 1998 privind reglementările tehnice pentru sistemul de telecomunicaţii al traficului aeriar (TFTS);

- Decizia Comisiei 98/542/EC din 4 septembrie 1998 privind reglementările tehnice necesare aplicaţiilor telefonice în sectorul comunicaţiilor mobile digitale pan-Europene;

- Decizia Comisiei 98/543/EC din 4 septembrie 1998 privind reglementările tehnice necesare aplicaţiilor telefonice în sectorul staţiilor mobile utilizate în comunicaţiile mobile digitale care operează în banda de 1800 DCS;

- Decizia Comisiei 98/574/EC din 16 septembrie 1998 privind reglementările tehnice necesare aplicaţiilor telefonice în sectorul comunicaţiilor mobile digitale pan-Europene;

- Decizia Comisiei 98/575/EC din 16 septembrie 1998 privind reglementările tehnice necesare aplicaţiilor telefonice în sectorul staţiilor mobile utilizate în comunicaţiile mobile digitale care operează în banda de 1800 GSM;

- Decizia Comisiei 98/576/EC din 16 septembrie 1998 privind reglementările tehnice necesare echipamentului terminal pentru conectarea reţelei telefonice publice (PSTNs) şi încorporarea funcţiilor analoage “handset”;

- Decizia Comisiei 98/577/EC din 16 septembrie 1998 privind reglementările tehnice necesare aparaturii terminale de dimensiuni reduse (VSATs) ale sateliţilor staţionari care operează în benzile de frecvenţă 4 şi 6 GHz;

- Decizia Comisiei 98/578/EC din 16 septembrie 1998 privind reglementările tehnice de transmitere a datelor cu sateliţi staţionari ai Pământului (LMES) care operează în benzile de 1,5/1,6 GHz;

- Decizia Comisiei 98/734/EC din 16 septembrie 1998 privind reglementările tehnice ale staţiilor mobile terestre utilizate prin intermediul sateliţilor staţionari ai Pământului (LMES) care operează în benzile de 1,5/1,6 GHz;

- Directiva 98/13/EC a Parlamentului European şi a Consiliului din 12 februarie 1998 referitoare la echipamentul de telecomunicaţii şi al sateliţilor staţionari inclusiv recunoaşterea mutuală a conformităţii acestuia;

- Recomandarea Comisiei 98/195/EC din 8 ianuarie 1998 privind interconectarea într-o piaţă liberalizată a telecomunicaţiilor (preţuri);

- Recomandarea Comisiei 98/322/EC din 8 aprilie 1998 privind interconectarea într-o piaţă liberalizată a telecomunicaţiilor (separarea sistemului de contabilizare);

- Recomandarea Consiliului 98/560/EC din 24 septembrie 1998 privind dezvoltarea serviciilor europene din sectoarele audiovizual şi informare prin promovarea cadrelor legislative naţionale cu un nivel înalt de protecţie a minorilor şi demnităţii umane; 

- Concluziile Consiliului din 24 septembrie 1998 referitoare la Conferinţa Europeană a Audiovizualului: “Oportunităţi şi schimbări ale erei digitale”;

- Decizia 128/1999/EC a Parlamentului European şi a Consiliului din 14 decembrie 1998 privind introducerea a celei de-a treia de generaţii a sistemului de comunicaţii mobile în cadrul Comunităţii;

- Decizia 276/1999/EC a Parlamentului European şi a Consiliului din 25 ianuarie 1999 privind adoptarea planului de acţiune multianual al Comunităţii pentru protecţia Internet-ului, combaterea utilizării ilegale a reţelor informaţionale;

- Decizia Consiliului 1999/297/EC din 26 aprilie 1999 pentru stabilirea infrastructurii domeniului statisticii privind industria şi piaţa audiovizualului;

- Decizia Comisiei 1999/303/EC din 12 aprilie 1999 privind reglementările tehnice necesare conectării reţelei de telefonie publică analoagă (PSTNs) cu echipament terminal necesar serviciilor de telefonie vocală în sistemul semnal dual multi-frecvenţă (DTMF);

- Decizia Comisiei 1999/304/EC din 12 aprilie 1999 privind reglementările tehnice necesare integrării serviciilor de reţea digitală (ISDN); teleserviciilor de telefonie în banda de 3,1 kHz ataşate terminalelor “handset”; 

- Decizia Comisiei 1999/310/EC din 23 aprilie 1999 privind reglementările tehnice necesare echipamentelor de telecomunicaţii digitale fără fir (DECT) pentru accesarea reţelei digitale (ISDN);

- Decizia Comisiei 1999/497/EC din 7 iulie 1999 privind reglementările tehnice necesare echipamentelor de telecomunicaţii digitale fără fir (DECT) pentru echipare în modul dual DECT/GSM;

- Decizia Comisiei 1999/498/EC din 7 iulie 1999 privind reglementările tehnice necesare echipamentelor de telecomunicaţii digitale fără fir (DECT) pentru accesarea reţelei digitale (ISDN), versiunea a 2-a;

- Decizia Comisiei 1999/511/EC din 7 iulie 1999 privind reglementările tehnice necesare echipării staţiilor mobile cu circuite de mare viteză multi-slot (HSCSD);

- Decizia Comisiei 1999/645/EC din 15 septembrie 1999 privind reglementările tehnice necesare accesului TETRA la serviciile de urgenţă;

- Decizia Consiliului 1999/784/EC din 22 noiembrie 1999 privind participarea Comunităţii la Observatorul European al Audiovizualului;

- Decizia 1999/1719/EC a Parlamentului European şi a Consiliului din 12 iulie 1999 privind o serie de orientări şi direcţii, inclusiv identificarea proiectelor de interes comun, pentru transferuri de date între administraţii prin reţeaua electronică trans-Europeană;

- Decizia 1999/1720/EC a Parlamentului European şi a Consiliului din 12 iulie 1999 privind adoptarea unor măsuri menite să asigure interoperabilitatea şi accesul la transferul de date între administraţii prin reţeaua electronică trans-Europeană;

- Directiva 1999/5/EC a Parlamentului European şi a Consiliului din 9 martie 1999 privind echipamentul radio şi de telecomunicaţii şi recunoaşterea mutuală a conformităţii acestuia;

- Directiva Comisiei 1999/64/EC din 23 iunie 1999 care amendează Directiva 90/388/EEC privind sectorul reţelelor de cablu TV şi telecomunicaţii deţinute de un singur operator şi separarea acestora în două entităţi distincte;

- Directiva 1999/93/EC a Parlamentului European şi a Consiliului din 13 decembrie 1999 privind cadrul legal Comunitar în domeniul semnăturii electronice;

- Rezoluţia Consiliului din 19 ianuarie 1999 privind dimensiunea consumatorului în cadrul Societăţii Informatice;

- Informarea prin publicaţiile Comunitare (399Y0423) privind accesul la informaţie a statelor membre în raport cu interconectarea în sectorul telecomunicaţiilor;

- Rezoluţia Consiliului din 28 iunie 1999 privind măsurile necesare rezolvării problemelor informatice la trecerea în anul 2000;

- Rezoluţia Consiliului din 19 iulie 1999 privind complicaţiile apărute în cadrul serviciilor de navigare oferite de noua generaţie de sateliţi Galileo;

- Concluziile Consiliului din 27 septembrie 1999 privind rezultatul consultărilor publice în privinţa Cărţii Verzi (aspecte media şi audiovizual);

- Decizia Comisiei 2000/54/EC din 22 decembrie 1999 privind solicitarea de suspendare a articolului 20 – “introducerea preselecţiei în cazul interconectării” - din Directiva 97/33/EC (solicitată de Marea Britanie);

- Concluziile Consiliului din 17 decembrie 1999 privind protecţia minorilor în lumina dezvoltărilor serviciilor digitale din audiovizual;

